
So. 


Nuijanisku jakarandaan. 


Äskettäin tapahtuneissa presidentin vaaleissa sai uusi eduskunta- 
talomme ensimmäisen historiallisen muistomerkkinsä. Samassa het- 
kessä, kun vaalien tulos tuli tunnetuksi ja niiden toimitusta seuraava 
suuri yleisö sopimattomalla tavalla toi ilmi oikeutetun ilonsa, pa- 
mahti uuden presidentin puheenjohtajanuija kivikovaan jakaran- 
daan voimalla, joka siihen jätti tulevienkin aikojen muistoksi syvän 
loven. Tämä nuijanisku on kansassamme saanut laajan vastakaiun 
ja se on käsitetty sekä lupaukseksi että vaatimukseksi. 


Muuan viime päivien itsessään mitätön tapahtuma osoittaa kui- 
tenkin, ettei kaikkialla vielä osata oikealla tavalla suhtautua valta- 
kunnan uuteen järjestykseen. Vaikka Mäntsälän juttu olisikin vain 
levottoman ajan tyyntyviä jälkimaininkeja, todistaa se sittenkin va- 
litettavasta vastuuntunnon puutteesta ja lyhytnäköisyydestä joissa- 
kin piireissä. 

— Katkeran ja myös eetillisiä arvoja tuhonneen taistelun jälkeen on 
valtakunta saanut lainsäädännön, joka antaa meille inhimilliset mah- 
dollisuudet maanpetoksellisen toiminnan lopettamiseen. Me olemme 
saaneet eduskunnan, jolta ei puutu tahtoa eikä voimaakaan näiden 
lakien puolustamiseen. Ja viimeksi olemme saaneet valtiolle pää- 
miehen, jonka persoona jo sellaisenaan takaa, ettei peräsintä enää 
vasemmalle käännetä. Kansanliike on täten saanut aikaan kaiken 
sen, mitä vapaa lainalainen kansalaistoiminta valtiovallan lujittami- 
seksi tässä suhteessa voi saavuttaa. 


Raskain sydämin oli kansalaisten, joille isänmaan menestys on 
korkein käsky, kuitenkin astuttava myös lainrikkomuksen tielle — 
lain todellisen hengen kunniaansa saattamiseksi. Heitä me ymmär- 
simme ja heille me annoimme kannatuksemmekin siinä syvässä va- 
. kaumuksessa, että historiakin kerran tulee julistamaan heidän te- 

konsa maalle otolliseksi. Mutta tätä syvistä isänmaallisista lähteistä 
esillepurkautunutta velvollisuudentuntoa ei saa häpäistä kevytmieli- 
sillä teoilla. Maassa on tapahtunut paljon sellaista, jolta puuttuu 
Pohjanmaan lainvastaisten tapahtumien ankara siveellinen pohja ja 
vikeutus. Kiihkomieli ja sitäkin alemmat vaistot ovat ajoittain vie- 
neet taistelun sen maalien yli, lahjoittaen aseita kansanliikkeen vas- 
tustajille. Mutta valtakunta on elänyt poikkeustilassa, emmekä sen- 
vuoksi tahdo menneistä ketään syyttää. Nyt on poikkeustila kuiten- 
kin loppunut. 

Tasavallan presidentin vaatimus, että kaikkien on rauhallisesti 
alistuttava ratkaisuun, ei tuntenut mitään ehtoja eikä rajoituksia. 
Lain henki on jälleen kunniassa ja se vaatii jokaiselta kansalaiselta 
tinkimätöntä alistumista sen kirjaimeenkin. ”Keisarille on annet- 
tava, mikä on keisarin, ja Jumalalle, mikä on Jumalan!” 

Olkoot kansanliikkeen miehet nyt ensimmäisinä näyttämässä, 
että suomalainen kuluneesta kuohunta-ajasta huolimatta edelleenkin 
osaa olla laille ja esivallalle kuuliainen. Muistakoon jokainen, että 
suuri taistelumme lain puolesta se kerran meidät maailman silmissä 
kansakuntien joukkoon kohotti, meille itsenäisyydenkin viimein tur- 
vaten. Sen taistelun suureen mieheen luottamuksensa asettaen ja 
hänelle tasavallan presidenttinä Jumalan siunausta raskaassa tehtä- 
vässään toivottaen odottaa Suomi nyt myös jokaiselta pojaltaan it- 
sensä ehdotonta hillitsemistä. Lailliseen menoon alistuen on nyt ol- 
tava pienessäkin uskollisia! 

Myös julkiselle sanalle on asetettava tinkimättömäksi vaatimuk- 
seksi, että lainylityksiä ”ymmärtävä” ja niiden ”motiivit käsittävä” 
luoviminen, jota edesvastuuttomaan hulinaankin nähden valitetta- 
vasti on harjoitettu, kansan oikeustajuntaa siten arveluttavasti hor- 
juttaen, nyt jyrkästi ja kerta kaikkiaan saa loppunsa. Isänmaalli- 
nen lehdistö voi kulkea vain yhtä ja suoraa kurssia, jonka nuijanisku 
jakarandaan helmikuun historiallisena kuudentenatoista päivänä 
koko Suomen kansalle kuvaannollisesti mutta ponnella osoitti! 

» L yöpaikoille*. 
Kirj. O. L. 


”Työpaikoille! Työmaa on se linnoitus, johon toimintamme tulee 
keskittyä”, on viime aikoina, senjälkeen kun julkinen kommunistinen 
toiminta maassamme on estetty, ollut ydinkohtana kaikissa niissä 
ohjeissa ja kehoituksissa, jotka ovat tarkoittaneet kommunistisen 
liikkeen sovelluttamista uusiin, nykyisen tilanteen vaatimiin muotoi- 
hin. Onhan sekä julkisen että salaisen kommunistisen toiminnan pyr- 
kimyksenä aikaisemminkin ollut työpaikkoihin juurtuminen, mutta 
nyt, kun kaikki julkisenkin liikkeen tehtävät on sälytetty salaisille 
järjestöille, Suomen Kommunistiselle Puolueelle (SKP:lle) ja Suo- 
men Kommunistiselle Nuorisoliitolle (SKNL:lle), on tuollainen tois- 
tuva työpaikoille kehoitus hyvin ymmärrettävä, sillä ovathan niiden 
kummankin perusjärjestöjä työpaikkasolut, joilla lepää tehtävän työn 
pääpaino, pyrkimys ulottaa kommunistisen puolueen vaikutus laajoi- 
hin työläisjoukkoihin.> ”Työpaikoilla on työväenjärjestöjen oikea 
toimintapaikka, siellä ovat työväen joukkovoiman lähteet”, sanotaan- 
kin eräässä äskettäin ilmestyneessä SKP:n illegalisessa julkaisussa. 

Kun työpaikka todella on sellainen linnoitus, johon poliisiviran- 
omaisten valvonta vain perin rajoitetussa määrässä, tuskin lainkaan, 
voi ulottua, niin tällä kirjoituksella tahdotaan kiinnittää lähinnä 
työnantajien huomiota kommunistien työpaikkatoimintaan, eräisiin 
sen nykyisiin muotoihin ja pyrkimyksiin. Työnantajathan ovat työ- 
paikkojen valtiaita ja heistä suuresti riippuu, pääseekö kommunis- 
tien toiminta niihin juurtumaan. 

On huomattava, että kommunistinen liike maassamme on tähän 
mennessä saatu vasta verraten heikosti työpaikkoihin ankkuroiduksi. 
SKP:n johdon tästä seikasta antamissa moitteissa on selitetty — ja 
nähtävästi aivan oikein — siihen syyksi se, että aikaisemmat varsin 
vapaat, erilaisiin naamioihin puetun julkisen kommunistisen järjes- 
tötoiminnan mahdollisuudet ovat estäneet työväenjoukkoja käsittä- 
mästä työpaikkojen merkitystä toiminnan tukikohtina ja samalla saa- 
neet ne väheksymään salaisenkin toiminnan merkitystä. Uskottava 
on myös samalta taholta annettu selitys, että nykyisen olotilan, ”ille- 
galiteetin”, vallitessa joukoista hälvenevät tuollaiset käsitykset, ”le- 
galismin harhat”, kuten niitä SKP:n kirjoitelmissa kutsutaan. Tästä 
seuraa, että julkisen toiminnan mahdollisuuksien puuttuminen luo 
ainakin jossakin määrin edellytyksiä salaiselle, juuri työpaikkoihin 
juurrutettavalle toiminnalle ja sitä suuremmalla syyllä olisi sille jo 
ajoissa telkeitä asetettava. 

Työnantajain toiminta kommunistisen työmaaterrorin =estä- 
miseksi on varmaankin ollut omiaan ehkäisemään ja heikentämään 
kommunistisen työpaikkatoiminnan alkuunpääsyä ja kehittämistä. 
Jatkuva toiminta tässä suhteessa käynee helpommaksi lain työrauhan 
suojelemisesta astuttua voimaan. 

Nykyinen olotila maassamme selitetään kommunistien taholla 
”Jaillistetuksi fascismiksi”, jota vastaan aluksi suositeltiin poliittista 
joukkolakkoa, joka piti alettaman viime kesänä eduskunnan kokoon- 
tuessa ja talonpoikain Helsinkiin marssin aikana. Mutta kun siinä 
ei päästy alkuunkaan, huomasi SKP heikkoutensa eikä senjälkeisissä 
toimintaohjeissa enää olekaan määrännyt varsin niin ylivoimaisiin 
yrityksiin ryhdyttäväksi, vaan tyytynyt ohjailemaan työtä joukko- 
voiman kokoamisen merkeissä johtonsa alle. 

Jo viime vuoden heinäkuun puolivälissä kommunistisen maailman- 
liikkeen keskuksen, itsensä Kommunistisen Internationalen poliitti- 
nen sihteeristö käsitteli tilannetta Suomessa ja päätöslauselmassa 
määritteli SKP :n lähimmän ajan tehtävät, vaatien sitä nostattamaan 
laajat työväenjoukot taisteluun maamme ”fascistikomentoa” vastaan 
pääasiallisesti tehtaisiin ja muille työpaikoille muodostettavien tais- 
* teluelinten avulla. 

Kominternin tämän päätöslauselman pohjalla siiten viime vuoden 
loppupuolella Venäjällä pidetyt SKP:n puolue- ja SKNL::n liitto- 
konferenssit laajoissa päätöslauselmissaan, joissa näiden molempien 
salaisten järjestöjen heikkouden yhdeksi huomattavaksi syyksi todet- 
tiin organisation puutteellinen juurtuminen työpaikkoihin, yksityis- 
kohtaisesti määrittelivät päätehtävät ”luokkataistelun uusissa olo- 
suhteissa”. Ensi sijalla ja kiireellisimpänä tehtävänä mainitaan, 
paitsi tietysti salaisen työpaikkasoluverkoston laajentaminen, ”jouk- 
koliikkeiden jouduttaminen nousuun proletariaatin mobilisoimiseksi 
joukkotaisteluihin kaikissa muodoissa ja niiden johtaminen”, jota 
varten ”on toimeenpantava suunnitelmallinen, todellinen rynnäkkö 
juurtuakseen suuriin ja luokkataistelun kannalta tärkeisiin muihin 
työpaikkoihin”. Määrätään perustettavaksi työpaikkojen työväen 
yleisissä tai sen edustajain kokouksissa valittavia työpaikka-toimi- 
komiteoita nostattamaan joukot taisteluun pitämällä lähtökohtana 
”työväen välittömiä, konkreettisia tarpeita ja niistä johtuvia vaati- 
muksia”. 

Nostettavien joukkotaistelujen tärkeimmäksi muodoksi määrä- 
tään lakot, joita huolellisesti tutkimalla on selvitettävä ”millä tavalla 
ja missä muodoissa ne nostetaan korkeammalle tasolle, laajentamalla 
iaisteluohjelmaa konkreettisilla poliittisilla tunnuksilla, jotka ovat 
selvästi yhteydessä lakkotaistelun ja sen taloudellisten vaatimusten 

kanssa”. ”Puhtaasti valtiollisia lakkoja voidaan menestyksellä käyt- 
tää koko työväenluokan tärkeitten elinkysymysten tai luokkavihollis- 
ten uusien hyökkäysten johdosta, mitkä erityisesti kuohuttavat työ- 
väen laajoja joukkoja”. 

Paitsi lakkoja, jotka saadaan syntymään ”tavallisessa järjestyk- 
sessä” palkka- ja työehtojen pohjalla, määrätään käyttämään myös 
nopeasti, mutta ei valmistelematta toimeenpantavia pistolakkoja, 
erittäinkin ”sellaisissa tapauksissa kuin on työläisten mieliä kuohut- 
tava tapaturma tai joku muu onnettomuustapaus työpaikassa, työ- 
läisten luokkatuntoa loukkaavat työnjohtajain teot ja puheet” y.m.s. 
Tärkeänä taistelumuotona suositellaan vielä myötätunto- eli kanna- 
tuslakkoja, jollaisiin ryhtymisen selitetään osoittavan työväen luok- 
katietoisuuden korkeaa tasoa ja taisteluvalmiutta. Tällaiset lakot 
”muodostuvat jo alunalkaen myös luonteeltaan korkeammalla tasolla 
oleviksi poliittisiksi taisteluiksi sekä ovat helpommin kuin muut laa- 
jennettavissa kaupunkien ja maaseudun proletaarien ja köyhien ta- 
lonpoikaisjoukkojen yhteiseksi taisteluksi koko fascistidiktatuuri- 
järjestelmän kukistamiseksi”. 

Pidetään tärkeänä myös työtätekevän nuorison joukkolakkojen 
aikaansaamista. Tällaisten joukkotaistelujen järjestämiseksi ja laa- 
jentamiseksi on ”työpaikoille lähdettävä muodostamaan nuorten työ- 
läisten työmaaluottamusmiesverkostoa. Luottamusmiehet on valit- 
tava kutakin osastoa tai määrättyä työläisten lukua (esim. 15—20) 
kohti. — Työmaaluottamusmiesverkoston legaalisuuden puolesta on 
taisteltava ja valittava siihen luokkataistelussa horjumattomia nuo- 
ria työläisiä. Työmaaluottamusmiehet valitsevat edustajansa ylei- 
seen työmaakomiteaan”,. 

Lakkotaistelujen valmistaminen ja johtaminen on uskottava tais- 
teluun lähtevien työläisten valitsemalle ”itsenäiselle taistelujohdolle”, 
johon on asetettava ”järjestyneitä vallankumouksellisia kuin myös 
sos.dem. työläisiä sekä myös järjestymättömiä. Lakkojohdossa tulee 
myös olla työläisnaisten ja nuorten työläisten sekä ruotsalaisten 
työläisten edustajia. Valittu lakkojohto johtaa taistelua yhdessä val- 
lankumouksellisten amm, liittojen kanssa, käy neuvotteluja työnanta- 
jien kanssa” j.n.e. 

Erinomaisen tärkeäksi ”tämän hetken ja läheisen tulevaisuuden 
iskutehtäväksi” määrätään maa- ja metsätyöläisten mobilisoiminen 
lakkoihin etenkin Pohjolassa, mutta muuten on taloudellisia joukko- 
liikehtimisiä järjestettäessä keskitettävä voimat ”muutamien tärkei- 
den työpaikkojen ympärille (Tampere, Helsinki, Vaasa, Kotka)”. 

Edelläolevasta jo ilmenee, että tärkeimmiksi työväen joukkotais- 
teluja nostattaviksi julkisiksi (tai puolijulkisiksi) elimiksi ovat tar- 

koitettuja työpaikkain yleiset toimikomiteat. Mutta myös nykyisin 
hajoamis- ja lakkautustilassa oleva kommunistinen ammatillinen liike 
on määrätty korvattavaksi ”uusilla julkisen ja puolijulkisen joukko- 
toiminnan ja joukkojärjestöjen muodoilla”, joiden perusjärjestöt 
— aluksi työpaikkaryhmät — on niinikään saatava työpaikoille ja 
teollisuusperiaatteen pohjalla järjestettävä organisatooriseen yhtey- 
teen uuden vallankumouksellisen ammatillisen liikkeen paikallisten 
ja koko maan käsittävien johtoelinten kanssa. Nuo työpaikkaryhmät 
on määrä muodostaa suurilla työpaikoilla työhuonekunnittain, pie- 
nemmillä taas koko työpaikan työväki voi kuulua yhteen ryhmään. 

Selvemmin poliittisluontoista toimintaa varten tahdotaan saada 
työpaikoille vielä monenlaisia muita elimiä, m.m. ”fascismin- ja so- 
danvastaisia komiteoita”. Erityisesti salaisen kommunistisen nuori- 
soliitön ”sodanvastaisesta työstä” työpaikoilla on määrätty m.m.: 
”Imperialistisen sodan vastainen työ työpaikoilla on saatava heti 
käyntiin. Antimilitaristinen agitationi-propagandatyö on kiinteästi 
sidottava Nuorisoliiton jokapäiväiseen vallankumoukselliseen joukko- 
työhön, yhdistämällä taistelu sodanvaaraa, fascismia, sotatilalain 
käytäntöön sovelluttamista j.n.e. vastaan työläisten taloudellisten 
taistelujen kanssa. Ennen kaikkea on antimilitaristinen työ työpai- 
koilla keskitettävä liikekannallepanoa ja sodankäyntiä varten välttä- 
mättömiin teollisuuden haaroihin (metalli-, ase-, ammus-, ampuma- 
tarve-, räjähdysaine-, lentokone-, tulitikkutehtaat, laivaveistämöt ja 
kuljetuslaitos y.m.)”. 

SKNL:n järjestöverkostoa (työpaikkasoluja) laajennettaessakin 
on käsketty suunnitelmallisesti kiinnittämään huomiota ”sellaisiin 
paikkakuntiin ja alueisiin, jotka ovat tärkeitä taistelussa sotaa vas- 
taan ja porvariston kansalaissodan valmistelua vastaan (rautatie- 
* solmut, satamapaikat, teollisuuskeskukset, sotakuljetukseen tärkei- 
den maanteiden varsilla olevat paikkakunnat). Suunnitelmiin on eh- 
dottomasti otettava tärkeämerkitykselliset työpaikat (sotatarve- ja 
melaliitehtaat, kemiallisia aineita valmistavat tuotantolaitokset, rau- 
tatiet, satamat, laivaveistämöt y.m.s.)”. 

Kommunistien n.s. itsepuolustuskin yritetään ankkuroida työpai- 
koille, etenkin suurille, perustamalla niille ”itsepuolustusryhmiä”, 
vieläpä nuorisolle erikseen omia tällaisia. Niihin on määrä vetää 
mukaan myös työttömiä. : 

Kehoitus ”Työpaikoille”?! koskee myöskin sitä julkista poliittista 
nuorisotoimintaa, joka on ollut jonkun aikaa sitten lakkautettujen, 
opintoyhdistysten nimellä varustettujen julkisten kommunististen 
nuorisojärjestöjen varassa. Siitä on määrätty m.m.: ”Suurta huo- 
miota on kiinnitettävä uusien legaalisten järjestöjen :muodostami- 

seen. — — — Työpaikoille on pyrittävä muodostamaan julkisia tai 
puolijulkisia järjestöjä, työpaikkojen nuorison retkeily-, urheilu-, 
toveri- t.m.s. seuroja, joiden avulla työpaikkain nuoriso kootaan yh- 
teisiin toiminnoihin”. 

Edelläesitetystä jo käy selville, että kaikki mahdollinen kommu- 
nistinen toiminta pyritään juurruttamaan työpaikkoihin. Senvuoksi 
siitä voisi kirjoittaa hyvinkin pitkälti, mutta tässä rajoitutaan nyt 
lopuksi mainitsemaan vain eräästä SKP:n tärkeäksi arvioimasta ille- 
galisen toiminnan puolesta, työpaikkalehdistä. 

Teollisuuslehden viime vuoden N:ossa 10 on tehty verraten 
seikkaperäisesti selvää kommunistisen työpaikkalehdistön merki- 
tyksestä ja tarkoitusperistä. Kun julkinen kommunistinen sanoma- 
lehdistö maassamme nykyisin on estetty ilmestymästä, niin on ym- 
märrettävää, että sitä korvaamaan tarkoitetulla salaisella kiihoitus- 
"kirjallisuudella, julistuksilla ja lehtisillä nyt on entistä suurempi mer- 
kitys kommunistiselle liikkeelle. Tähän illegalisten kirjallisten tuot- 
teiden lajiin kuuluvat myös työpaikkalehdet. 

Vaikka SKP:n johdon taholta jatkuvasti on toistettu kehoituksia 
ja annettu yksityiskohtaisia ohjeita työpaikkalehtien aikaansaami- 
seksi, vieläpä sitä varten järjestetty erityisiä kilpailuja kommunis- 
tien salaisten järjestöjen kesken, niin vielä viime joulukuun loppu- 
puolella levitetyssä illegalisessa ”SKP :n Tiedonantajassa” ollaan pa- 
koitettuja tunnustamaan, että ”ainoatakaan työpaikkalehteä ei ole 
perustettu. Tätä tärkeää asetta ei käytetä, sen merkitystä ei ymmär- 
retä. Ollaan suorastaan rikollisen saamattomia”. Tosin on eräillä 
työmailla alkanut näkyä työpaikkalehden nimeä kantavia tekeleitä, 
mutta tiettävästi ne eivät ole itsensä k.o. työpaikkojen työpaikkasolu- 
jen toimittamia, kuten vaatimus todellisiin työpaikkalehtiin nähden 
on, vaan joidenkin ylempien puolue-elinten (paikallis- ja aluekomi- 
teoiden) aikaansaannoksia, joita sitten on eri työmaille levitetty. 
Nähtävästi ”SKP:n Tiedonantajakaan” juuri senvuoksi ei lue niitä 
varsinaisiin työpaikkalehtiin kuuluviksi. 

Muunlaisenkin illegalisen kommunistisen kirjallisuuden julkaise- 
miseen ja levittämiseen liittyvä työ tahdotaan osittain upottaa työ- 
paikkoihin. On nimittäin määrä muodostaa työpaikkasolujen n.s. 
kirjeenvaihtajaverkosto huolehtimaan SKP:n ja SKNL:n eräiden 
määräaikaisten illegalisten julkaisujen levittämisestä työpaikoille ja 
työpaikka-aiheisten kirjoitusten lähettämisestä niihin. 

Vaikka kommunistisen liikkeen juurruttaminen työpaikkoihin 
vielä toistaiseksi on verraten heikolla alulla, niin ei ole tuudittaudut- 
tava siihen uskoon, ettei se voikaan edistyä, koska kansan kommu- 
misminvastainen mieliala ja eräät uudet lait muka sen estävät. Ne 

yksin eivät kuitenkaan riitä, vaan tarvitaan lisäksi työnantajien 
hyvää tahtoa ja ennen kaikkea tekoja. Työnantajien itsensäkin etu 
vaatii estämään työpaikkojensa joutumista kommunistisen villityk- 
sen temmellyskentiksi, joilla rauhallinen työ käy mahdottomaksi. 
Toivottavasti ei herpaannu se luja ote, jolla useat työnantajat jo ovat 
käyneet käsiksi työpaikkojensa aktiiviseen kommunistiainekseen, 
vaan päinvastoin tiukkenee. 


ka 


Levittämällä 


Valkoista Vartiota 


Te levitätte tietoja kommunismin työtavoista ja 
annatte kansallemme aseita sen tehokkaaseen vastus- 
tamiseen! 


-— cr 

Piirileikiksi tietenkin! 
”Ammatillista loistohommaoa”. 


Näytenumerossamme tiesimme kertoa, miten maamme uutta am- 
mattijärjestöä, ”Suomen Ammattiyhdistysten Keskusliittoa” raken- 
netaan: ”ääni on Jaakopin ääni, mutta kädet ovat Esaun kädet”. 
Nimellisesti sosialidemokraattisena hoitaa se ponnella ja menestyk- 
sellä kommunistista solutustyötä asettamalla luottamustoimiin enti- 
sen A. J:n tapaan kommunisteja. Kysyimme, meneekö entisen 
A. J:n lakkauttaminen täten ”piirileikiksi”. Tampereen kirjeenvaih- 
tajamme on vastannut siihen edelläolevalla otsikolla kirjoittaen 
meille seuraavaa: 


**Kommunisti 


luottamusmiehenä 
Tampereen kaupungin suurim- 


malla työmaalla. 


Juuri linnasta vapautunut kommunistien johto- 
mies asetettu kunnantyöläisten ammattiyhdis- 
tyksen toimesta työmaan yliluottamusmieheksi.* 


”Lakkautetun Suomen Ammattijärjestön ja sen samoin lakkau- 
tettujen osastojen erikoisena tunnusmerkkinä oli m.m., että luotta- 
mustehtäviin valittiin varsinkin vankilasta juuri vapautuvat tai jopa 
siellä vielä istuvatkin kapina- y.m. hankkeissa ”ansioituneet” kom- 
munistitoverit ja ”solut”. Suurella äänellä on nyt toitotettu, että 
SAK :oon eivät mahdu suojeluskuntalaiset eikä kommunistit. Edel- 
lisiin nähden pitääkin väite paikkansa, sillä missä joukot kootaan 
taisteluun yksityisomistukseen perustuvan yhteiskuntajärjestyksem- 
me muuttamiseksi ”yhteiskunnallistetuksi” taloudeksi (Kolhoseiksi 
j.n.e. ....), siellä ei yhteiskunnan suojaksi perustetun järjestön jä- 
senillä todellakaan ole sijaa eikä sinne asiaakaan. Mutta toisin on 
kommuunaveljien laita: tottakai ovat he mukana omaa ohjelmaansa 
toteuitamassa! Ja siksi ”mahtuvatkin” nämä hyvin SAK:oon, ku- 
ten jo on todettu, mutta myös erilaisiin luottamustehtäviinkin ”uu- 
dessa” ammatillisessa liikkeessä. 

Ylläoleva ”Aamulehdestä” helmikuun 15 p:ltä lainattu otsikko 
antaa tästä hyvän todistuksen. / 

Otsikon alla kerrotaan, että Tampereen sähkölaitoksen suurelle 
rakennustyömaalle on luottamusmieheksi valittu tunnettu kommunis- 
tinen johtohenkilö Joel Emil Aalto, joka osallisuutensa vuoksi salai- 
sen kommunistipuolueen toimintaan tuomittiin syksyllä 1928 suu- 
ressa SKP:n jutussa 2 vuodeksi kuritushuoneeseen. Syyskuun lo- 
pulla hän vapautui ja on nyt valittu tällaiseen huomattavaan luotta- 
mustehtävään. Lehti huomauttaa lopuksi, että kaiken muun ohella 
on tässä asiassa kummallista se, ettei Aalto värjärinä ole edes mi- 
kään ammattityöntekijä kysymyksessä olevalla työmaalla. 

Tällainen paljastus tuli tietenkin hyvin sopimattomaan aikaan, 
kun eduskunnassa parhaillaan on käsiteltävänä m.m. yhdistyslain 
muutos, joka esim. johtokunnan jäsenille asettaa vaatimuksen hyvä- 
maineisuuden omistamisesta. Siksi sattuikin kalikka kipeästi ja sekä 
”Kansan Lehdeltä” että SS :ltä pääsi paha parahdus. ”Aiheeton syy- 
tös Tampereen kunnantyöntekijäin yhdistystä vastaan” kuuluu edel- 
lisen otsikko asiassa. Se selittää, että Tampereen kunnantyönteki- 
jäin yhdistys, jolla on työehtosopimus Tampereen kaupungin kanssa, 
on oikeutettu sen perusteella valitsemaan luottamusmiehet työmaille, 
mutta että Aaltoa eivät yhdistyksen jäsenet ole valinneet, vaan ovat 
vaalin toimittaneet työpaikan työläiset, ”joista ei ainoakaan kuulu 
sanottuun yhdistykseen”. Yhdistys sen sijaan on valinnut ”yliluotta- 
musmieheksi” puheenjohtajansa J. O. Kankaan .... Sitten yritetään 
vyöryttää vastuu Aallon vaalista — työpaikan työnjohtajan niskoille, 
koska tämä ”kaiken todennäköisyyden mukaan ei ollut tyytyväinen 
yliluottamusmiehen tekemiin huomautuksiin”, vaan kehoitti työläi- 
siä valitsemaan oman luottamusmiehensä. Hänen esittämänsä eh- 
dokkaat eivät kuitenkan kelvanneet, vaan valitsivat työläiset juuri 
Aallon tähän toimeen. Kunnantyöntekijäin yhdistys ei ole antanut 
puheenjohtajan ja sihteerinsä varmentaa valtakirjaa Aallolle. ”Syn- 
tipukki” tässä merkillisessä jutussa on siis ”Kansan Lehden” mie- 
lestä — työnjohtaja! Tietysti. 

Kun tapaus näyttää oireelliselta, olemme hankkineet siitä tarkem- 
pia tietoja ja saaneet kuulla seuraavaa. Tehdyn työsopimuksen mu- 
kaan on luottamusmiesten vaalista tiedoitettava kirjallisesti sähkö- 
laitokselle, jonka myöskin on kirjallisesti ilmoitettava vastaavan 
työnjohtajan nimi. Luottamusmiehen vaalista ei ole tehty kirjaliista 
ilmoitusta, mutta on yliluottamusmies, aikaisemmin mainittu Tam- 
pereen kunnantyöntekijäin yhdistyksen puheenjohtaja Kangas käy- 
nyt itse suullisesti ilmoittamassa Aallon vaalista työnjohtajalle. Työ- 
ehtosopimuksen mukaan on kunnantyöntekijäin yhdistyksellä oi- 
keus valita luottamusmies sähkölaitoksen työmaille, ja on se siis 
myös vastuussa tästä henkilöstä. 

Värjäri Joel Aalto on kuulunut sekä pikiin että pakiin ja on siis 
ollut kommunistien luotetuimpia paikallisia kihoja. Hän se myöskin 
hoiteli aikoinaan Finlaysonin tehtaiden kutomotyöläisten ammatti- 
osaston valtauksen kommunisteille, vaikka nämä siellä olivatkin pie- 
nenä vähemmistönä. Työmaan työläisistä ei yksikään kuulu kun- 
nantyöntekijäin yhdistykseen — mutta siitä huolimatta saa siis yh- 
distys valita sinne luottamusmiehen. Yliluottamusmies, jonka sopi- 
muksen mukaan on edeltäpäin sovittava käynneistään työmaalla 
työnjohtajan kanssa, tulee sinne siitä mitään ilmoittamatta eikä edes 
tullessaankaan ilmoittaudu, vaan pitää jopa omin lupinsa yövuorossa 
olevien työläisten kanssa keskellä työaikaa kokouksia, joista työn- 
johtaja saa tietää vasta jäljestäpäin. Kun työnjohtaja tämän jäl- 
keen kehoittaa yliluottamusmiestä saapumaan neuvotteluun eräistä 
erimielisyyksistä, tulee tämä vasta kuukauden kuluttua — — . 


Toteamme siis, että: 


1. solmitun työehtosopimuksen mukaan yhdistys saa oikeuden 
valita luottamusmiehensä työpaikoille, joissa sillä ei ole ai- 
noatakaan jäsentä, 

2. tämä luottamusmies siitä huolimatta saa oikeuden siellä val- 
voa ”työntekijäin oikeuksia ja velvollisuuksien täyttämistä”, 

3. sellaiseksi luottamusmieheksi koskityömaalle valitaan vär- 
järi, 

4. tämä luottamusmies on valittu yhdistyksen suostumuksella, 
koska se siitä on tehnyt puheenjohtajansa kautta henkilökoh- 
taisen ilmoituksen, 

5. luottamusmies on kansalaisluottamusta vailla oleva, maanpe- 
toksen valmistelusta kuritushuoneeseen tuomittu ja sieltä 
vasta äskettäin päässyt kommunisti, joka jo aikaisemmin me- 
nestyksellä on hoitanut sosialidemokraattien soluttamista, 

6. sosialidemokraattien yliluottamusmies kerta toisensa jälkeen 

* rikkoo tehtyä sopimusta. 


Ammatillista sosialidemokraattista loistohommaa! 

Piirileikiksipä tietenkin: vankilasta työmaalle entiseen tapaan, 
ja jos viranomaiset ovat riittävän valppaat, sieltä jälleen vankilaan. 
Täytyykö meidän kestää uusi kapina, ennenkuin huomataan, että 
nykyinenkin ammatillinen liike on se ”kokoomisallas”, johon kom- 
munistit panevat kaiken työnsä ja tarmonsa ja jonka avulla sitten 
kootaan ”työläisten yhtyneet järjestövoimat” talousjärjestelmämme 
muuttamiseksi sosialistiseksi !” 

Näin kirjeenvaihtajamme. Mutta kuinka kirjoittikaan Sosialide- 
mokraatin kellarimestari Sasu presidentinvaalin aattona? ”Olisi 
porvari vain antanut kommunismin vastustamisen olla allekirjoitta- 
neen hoidettavana, niin se työ olisi ollut paljon perusteellisempaa 
vaikkakin hitaampaa kuin Vihtorien huushollaus”. 

Kyllä sitä meillä on hoidettu ”kuten kuva osoittaa”. Meistä näyt- 
tää, kuin olisi Vihtoreilla tässä maassa vielä paljon työtä, ennenkuin 
lakkaa törkeä sosialistinen keinottelu työehtosopimus- ynnä muilla 
laeilla, jotka ovat tarkoitetut työläisten oikeuksien suojelemiseksi 
eikä heidän kommunistiseksi soluttamisekseen kuritushuone-ammat- 
tilaisilla. 

Ennen kaikkea näyttää ”Laki työehtosopimuksista” kaipaavan 
täydellisen remontin! 


00000000 


Liittymällä jäseneksi 
Suomen Suojelusliittoon 


Te tuette kommunisminvastaista valistustyötä maas- 
samme ja edistätte sen kansainvälisen yhteisrinta- 
man lujittumista, joka yksinään pystyy kukistamaan 
kansainvälisen kommunistisen vaaran! 


---|-r!---,---—— 

Myrskyn enteitä. 


”Puna-armeijamme on kommunistisen internatsionalen 
etujoukko; tämän antaessa hetken lyötyä siihen merkin on 
sen alotettava voitokas, historiaa tekevä etenemisensä. Älkää 
milloinkaan kadottako tätä päämäärää silmistänne! Lenin 
sanoi, että maailmanvallankumouksen kohtalo ratkaistaan 
kahtena, kolmena taistelupäivänä. Me tulemme uhraamaan 
kaikkemme kommunismin lopulliselle voitolle. koko maa- 
ilmassa, josta pääansio on kuuluva mahtavalle, ankaran kurin 
ja Leninin hengen elähyttämälle puna-armeijalle.” — Kansan- 
komissaarien puheenjohtaja Rykov v. 1925 puna-armeijan 
korkeimmalle päällystölle. 


Leninin kuollessa odotettiin koko maailmassa suurta käännettä 
Venäjän vallankumouksessa.  Ankarat suuntataistelut kommunisti- 
puolueen johdossa näyttivät asettavan sen silloin tienhaaraan, josta 
oli poikettava joko oikeaan tai vasempaan. Trotskin katsottiin edus- 
tavan uutta ja entistä jyrkempää sotakommunismia ja jopa alkavaa 
imperialistista valloituspolitiikkaakin. Hänen jakobiinilaisuuttaan 
vastaan luultiin kuitenkin asettuvan maltillisemman ”girondistilai- 
sen” suunnan, joka ennen kaikkea lopettaisi terrorin. Maailma ei 
kerta kaikkiaan voinut vapautua siitä käsityksestä, että Venäjän 
vallankumouksen suurin piirtein täytyisi seurata samoja virtauksia 
kuin ranskalaisen. 

Kuluneet vuodet ovat kuitenkin osoittaneet, että Venäjän vallan- 
kumous johtajataistelusta huolimatta on jaksanut pysyä itselleen 
uskollisena. Leninin viitoittaman ohjelman puitteissa on se vyörynyt 
edelleen valtavan massansa painolla, haudaten alleen johtajan toi- 
sensa jälkeen. Yksi ainoa mies, Stalin, on jaksanut pysytellä satu- 
jassa. Mutta hän ei olekaan edustanut mitään määrättyä henkilöl- 
listä suuntaa, vaan ainoastaan kollektiivista joukkotahtoa, joka tälle 
vallankumoukselle on ollut niin tunnusomainen. -Hänen menestyk- 
sensä on riippunut yksinomaan hänen taidostaan vaistota alhaalta- 
päin tulevat virtaukset ja oikeaan aikaan asettua niistä voimakkaim- 
man johtoon, kilpailijansa syrjäyttäen. 

,, Kolmannen pakolaisuuden” miesten — Venäjälle palaamatto- 
mien kommunistien — ennustukset lähestyvästä thermidorista ylen- 
määräisen pakkotalouden seurauksena näyttävät niinikään joutuvan 
häpeään. Kirkas leniniläinen suunta ei milloinkaan ole ollut voimak- 
kaampi kuin nykyhetkellä. Euroopan silmät alkavat aueta tosi- 
asioille, joiden mahdollisuutta viimeiseen asti on tahdottu epäillä: 

heiluri ei palaudukaan totuttuun historialliseen malliin lähtö- 
suuntaansa, vaan vailankumous on jo jähmettymässä omiin muotoi- 
hinsa uudeksi ja pysyväksi valtiorakennukseksi. Sen lopullista kes- 
tävyyttä historiallisessa mitassa ei tietenkään nyt voida arvostella, 
mutta vallankumouksen perinnäistavat on se joka tapauksessa jo 
rikkonut. Vertailut Ranskan tapahtumiin 18:nnen vuosisadan vii- 
meisellä kymmeneksellä alkavat päivä päivältä yhä enemmän ontua. 

Kaikesta huolimatta on näillä kahdella vallankumouksella kuiten- 
kin yhdenmukaisia, vaikkakin vähemmän pinnallisia piirteitä. Mo- 
lempia yhdistää syvällinen usko uuteen ja entistä onnellisempaan 
yhteiskuntajärjestykseen, jonka etujoukkona ne tahtovat yleismaail- 
mallisessa mittakaavassa toimia. Kumpikin tahtoo antaa ”vapauden, 
veljeyden ja yhdenvertaisuuden” kaikille kansoille niiden omaa mieltä 
kysymättä. Niinkuin Ranska valiankumoussotien alkaessa huonosta 
sotavalmiudestaan huolimatta nousevan kansallisen mielialan innoit- 
tamana pystyi torjumaan vihollisen hyökkäykset, suoriutui Venäjä- 
kin ehjänä ulkomaisesta interventiosta vieläpä vaikean sisällis- 
sodankin aikana. Ja jo ennen tämän vaaran täydellistä väistymistä 
alkoi kumpikin valmistautua vastaiskuun puolustussodan päämäärät 
valtavasti ylittävässä mittakaavassa. Kirjoituksemme johtolauseeksi 
lainatut Rykovin sanat puna-armeijan ylimmälle päällystölle eivät 
missään suhteessa jää jälkeen ranskalaisen vallankumouksellisen 
imperialismin ylpeästä itsetietoisuudesta. Mutta tähän näyttää yh- 
denmukaisuus jo loppuvankin. 

Ranskan taivaalle kohosi vallankumouksen jälkeisenä aikana 
Napoleonin häikäisevä tähti ja hänen johdollaan vyöryi ”kansojen 
vapautus” jatkuvassa crescendossa yli koko Euroopan. Veljeys mer- 
kitsi sille ranskalaista maailmanvaltaa ja yhdenvertaisuus imperaat- 
toria. — Venäjällä sitävastoin seurasi ulkomaisen hyökkäyksen torju- 
mista suuri hiljaisuus. Äärettömät taloudelliset vaikeudet sitoivat 
vallankumouksellisen voiman jokapäiväisen elämän huoliin. Nälkä- 
kuolema näytti jo saavan aikaan sen, mihin suurvallat eivät olleet 
kyenneet. Kommunismi tuntui seisovan nöyrän antautumisen edessä. 
Unelmat maailman valloittamisesta saivat väistyä käytännöllisen 
pasifistisen politiikan tieltä. Uuden Neuvostoliiton edustajat me 
näemme kansainvälisissä neuvotteluissa aseistariisumisen innokkaim- 
pina airueina. 

Kun länsimaat eivät olekaan ottaneet noita rauhan vakuutteluja 
täydestä, on niillä ollut siihen painavia syitä. Kommunismin impe- 
rialistiset periaatteet ovat jo liian laajalti tunnettuja ja sen opit niin 
räikeässä ristiriidassa nykyisen yhteiskuntajärjestyksen kanssa, ettei 
tuollaista rauhan harrastusta parhaimmallakaan tahdolla voi katsoa 

sydämestä lähteneeksi. Se on ollut ankaran pakon sanelemaa. Mutta 
kun Euroopan vallat siitä huolimatta yhä suuremmassa mitassa ovat 
antautuneet kanssakäymisiin ja sopimuksiin tämän luonnollisen vi- 
hollisensa kanssa, todistaa se niiden osanneen tehdä pakostakin hy- 
veen. Suurvalloillakin on ollut omat sodanjälkeiset vaikeutensa, jo- 
ten tämä Neuvostoliiton tarjoama naamio on niillekin ollut tervetul- 
lut. Mutta siten on jouduttu tilanteeseen, jonka keinotekoisuus ja 
valheellisuus on niin ilmeinen, että vain parantumattomat optimistit 
voivat uskoa sen kestävyyteen. 

Kasvavat sisäiset vaikeudet melkein kaikissa valtioissa ja suuret 
sodanjälkeiset probleemit ovat varsinkin viime aikoina siinä määrin 
sitoneet kansojen huomion, että Venäjän kysymys on joutunut mel- 
kein syrjään. Kuoreensa sulkeutuneena on se viettänyt omaa sala- 
peräistä elämäänsä, josta maailma on saanut vain osittaisia ja 
ristiriitaisia tietoja. Ja jos sieltä joskus onkin saapunut hälyyttäviä 
uutisia, jotka huonosti sopeutuvat yhteen neuvostohallituksen rau- 
hanomaisen ulkopolitiikan kanssa, on taitava propaganda ne piankin 
vaimentanut. Niiden kumoaminen ei sitäpaitsi ole ollut vaikeata- 
kaan, sillä maailma on tahtonut tulla petetyksi ja uskoa rauhaan. 

Kun silmät nyt kuitenkin vähitellen alkavat aueta sille tosi- 
asialle, että Venäjän vaara ei suinkaan ole hävinnyt, vaan ollut ai- 
noastaan siirrettynä tuonnemmaksi, on sen täytynyt tapahtua raskai- 
den kokemusten perusteella ja suuria kiertoteitä. — Ensimmäisen 
aiheen levottomuuteen antoivat Kiinan melskeet, jotka osoittivat 
Neuvostoliiton menestyksellä työskentelevän keltaisen maailman 
bolshevisoimiseksi. Toisena vakavana hälyytysmerkkinä tuli vallan- 
kumouksellinen tilanne Intiassa. Ja kun toissa vuonna ilmisota vih- 
doin uhkasi Kaukaisessa Idässä näytti Eurooppa jo olevan hereillä. 
Kansainliittoa vaadittiin välittämään selkkauksessa, joka helposti 
olisi voinut kasvaa kansainväliseksi. 

Muistamme ne jyrkät vastaukset, jotka neuvostohallitus katsoi 
voivansa antaa erinäisille välitystä yrittäville suurvalloille. Niissä ei 
ollut enää jälkeäkään entisestä rauhan haihattelusta, vaan karski so- 
tainen sävy, jollaista käyttää vain se joka voi panna voimaa sano- 
jensa taakse. Kansainliitto antoi valloille salaisen raportin, jossa se 
juuri tuohon voimaan viitaten selitti välityksen mahdottomaksi. Ta- 
pahtumain kehitys osoittikin, ettei Venäjä ollut hukannut aikaansa, 
vaan suljettujen rajojensa takana kasvanut sotilasvallaksi joka tie- 
tää mitä se tahtoo. 

Rinnan näiden sotilaallisten paljastusten kanssa tapahtui toisen- 
kinlainen herääminen. Venäjän havaittiin olevan kohoamassa ta- 
loudelliseksi mahdiksi, jonka aikeet eivät suinkaan olleet ystävälli- 

siä. Tästäkin saapui tieto kaukaa kiertäen. Tarvittiin Amerikan 
mielenkiinto Neuvostoliiton uudelleenrakentamiseen ja näiden mai- 
den välinen huimasti kasvava kaupankäynti, ennenkuin Euroopassa 
uskottiin, ettei viimemainittua enää voi pitää pohjattomana suona, 
johon ei mitään pysyväistä synny. Ja pian se alkoi itsekin kouraan- 
tuntuvasti todistaa taloudellisesta olemassaolostaan ja elinvoimas- 
taan. Häikäilemättömällä polkumyynnillään se avasi sodan koko 
maailmaa vastaan, menestyen siinä suurvaltojen eripuraisuuden 
vuoksi suurenmoisesti.. Nykyhetkellä se voi ylpeillä sekasorrolla, 
jonka se on saanut aikaan maailmanmarkkinoilla. 


Venäjä on nyt sivuuttanut vallankumouksen vaarallisen lama- 
kauden. Sen sisäiset voimat vapautuvat päivä päivältä kasvavassa 
mitassa puolustuksellisista tehtävistä — nälän ja romahduksen tor- 
jumisesta. Mihin tulevat ne nyt suuntautumaan? "Tuleeko nykyistä 
valtiota rakentavaa työtä edelleenkin jatkumaan — vai purkautuuko 
nuori proletaarinen tarmo väkivaltaiseksi yritykseksi luoda kommu- 
nismin oppien mukainen olotila muihinkin maihin? Alkaako vih- 
doinkin hyökkäyssota, jota maailma rauhaneleisiin luottamatta sa- 
laisella peloila on odottanut, joka täydentäisi Ranskan ja Venäjän 
vallankumouksien yhdenmukaisuuden ja jota ilman ei viimemainit- 
tukaan olisi ohjelmalleen uskollinen? Nämä ovat kohtalonkysymyk- 
siä ennen kaikkea Neuvostoliiton naapureille, joihin musertava isku 
ensimmäisenä kohdistuisi. 


Kymmenen vuoden ankara taloudellinen pula on suojellut Neuvos- 
toliittoa ylimielisiltä otteilta. Vallankumouksellisessa hurmiotilassa 
suoritetaan tosin joskus suuria tekoja. Mutta sen hallitsemiseen 
tarvitaan Napoleonia, jolla on neroa sen johtamiseen ja voimaa säi- 
lyttää aiote omissa käsissään. Se on kaksiteräinen miekka, joka hel- 
posti tuhoaa kantajansakin. Nyt on sen aika Venäjällä jo mennyt 
ja tilalle ovat astuneet kylmät laskelmat voimavarojen matemaatti- 
sista suhteista. Neuvostohallitus ei enää usko pelkällä nuorekkaalla 
innostuksella maailmaa valloittavansa eikä tule sitä niin keveällä pe- 
rustuksella edes yrittämäänkään. 


Erinäiset viimeaikaiset ilmiöt todistavat, ettei se silti ole pää- 
määrästään luopunut. Se on vain oppinut odottamaan sitä oikeata 
hetkeä, joka kerran tulee jokaiselle. Me näemme sen nyt kylmällä 
mielellä voittonsa edellytyksiä tutkivan ja valmistautuvan ainutlaa- 
tuisella johdonmukaisuudella jättiläiskamppailuun, jonka se tietää 
muodostuvan taisteluksi elämästä ja kuolemasta. 

Nykyaikainen vallankumouksellinenkin sota seuraa toisia lakeja 
kuin sata vuotta sitten. Nerokas johtaja ei enää yksinään riitä. 

Sota on nyt kansansotaa, jonka äärettömät uhrit vaativat jokaiselta 
kansalaiselta sielullista alttiutta. Nykypäivien konearmeija edellyt- 
tää teollisuuden korkeata teknillistä tasoa ja joukkotuotantoa sekä 
suunnitelmanmukaista kansantaloutta. Vain alotteella on entinen 
vanha merkityksensä voiton ratkaisevana tekijänä, ja niinpä yrittää 
jokainen säilyttää sen käsissään. Mutta hyökkääjäkin odottaa mie- 
lellään aallonpohjaa vastustajansa lainehtivassa valtiollisessa ja ta- 
loudellisessa elämässä. 


1. Johtajaa etsimässä. 


Onko Neuvostoliitolla miestä, jonka käsiin se uskaltaisi taistelun 
syttyessä laskea maansa sotilaalliset kohtalot? Sotahistorian merk- 
kihenkilöt ovat tavallisesti murtaneet itselleen tien ylimpään johtoon 
vasta silloin, kuin arpaa jo heitetään voitosta tai tappiosta. Suuri 
strateegi tekee itsensä kuolemattomaksi vasta sillä käskyllä, jonka 
tuloksena Cannaen tai Tannenbergin taistelu äkkiä pysäyttää tur- 
mion ja lyö onnenkin jumalattaren ihmistahdon rautaisiin kahlei- 
siin. Sellainen mies on aina yllättänyt suuren yleisön — mutta tie- 
täville on hän harvoin ollut ilmestys. Ellei hänen urarsa sitä ennen 
olisikaan tavallisuudesta poikennut, on hän kuitenkin jo aina pal- 
jastanut kykynsä sillä joukkosielun salaperäisellä hallinnalla, jota 
ilman ei yksikään suuri johtajateko ole mahdollinen. 

Neuvostoliitossa vietettiin äskettäin muuatta sinänsä merkityk- 
setöntä tapausta erikoislaatuisin juhlallisuuksin ja mielenilmaisuin. 
Länsimaissa eivät ministerien syntymäpäivät kiinnosta suurta ylei- 
söä, mutta Venäjällä on Voroshilovin — sota- ja meriasian kansan- 
komissaarin eli armeijan ja laivaston ylimmän johtajan — 50-vuo- 
tispäivä kohotettu sellaiseen arvoon, että hänen persoonansa näyttää 
ansaitsevan laajemmankin huomion. Hänen elämänuransa luo näille 
juhlallisuuksille taustan, jota vastaan kommunismin ydinjoukkojen 
innostus ei käy ainoastaan ymmärrettäväksi, vaan paljastaa meille 
myös kappaleen tulevaisuudenkin näköaloja. 

Klim Voroshilov syntyi työläiskodissa ja alotti taistelunsa lei- 
västä jo 6-vuotiaana hiilikaivoksissa. Oltuaan välillä jonkin aikaa 
sukulaisilla renkinä hän jo nuorukaisena siirtyi tehdastyöhön viila- 
riksi. Jo ensimmäisestä työpaikastaan alkaen hän teki itsensä tun- 
netuksi kiihoittajana ja väkivaltaisten lakkojen järjestäjänä. V. 
1903 hän liittyi bolshevikipuolueeseen, työskennellen vangitsemi- 
sista ja karkoituksista välittämättä yhä määrätietoisemmin joukko- 
jen vallankumouksellisena organisaattorina. Karkoituspaikoistaan 
aina uudelleen karaten nähtiin hänet v. 1905 barrikaadeilla taistelu- 
osaston johtajana. Seuraavana vuonna tutustui hän Tukholmassa 

Leniniin, joutuen nyt tämän oppilaaksi. Tehtaitten pysähtyvät ko- 
neet viitoittivat edelleenkin hänen kulkemansa tien. Pari kertaa hän 
matkusteli Suomessakin, saaden täältä aseita ja ammuksia vallanku- 
mouksellisille taistelujärjestöille. 

Voroshilov ei suinkaan ollut harvinainen tyyppi Venäjän vallan- 
kumouksellisten keskuudessa. Kaikki bolshevikijohtajat ja sadat 
muut olivat kulkeneet saman tien. Stalin on istunut 8 vuotta vanki- 
loissa. Bolshevikivallankumouksen puhjetessa astuivat sellaiset 
miehet tietenkin eturiviin. Voroshilov herätti pian huomiota punai- 
sen armeijan laajoissa piireissä sen erinomaisena järjestäjänä. Si- 
sällissodassa mainittiin hänen nimeään yhä useammin. Hänen pään- 
sä kohosi massan yläpuolelle : 


”Kansalaissodan liekeissä tuli hänen johtajaominaisuu- 
tensa lukemattomat kerrat loistavasti esiin. Hän ei ollut ai- 
noastaan joukkojen järjestäjä vaan myös suuri strateegi ja 
taktikko. Toveri Voroshilovissa on yhdistettynä kaikki erin- 
omaisen päällikön ominaisuudet. Hän omaa joukkojen ja eri 
aselajien perinpohjaisen tuntemuksen, on mieskohtaisesti 
taitava ampuja, voittamaton ratsastaja ja vertoja vailla 
oleva auton ohjaaja. Hänessä' on jokainen tuuma miestä ja 
tarmoa, voliittista tietoisuutta ja vallankumouksellista lu- 
Juutta.—"14 


JoS osakin tästä bolshevikilehtien ylistyshymnistä hänen 50-vuo- 
tispäivänään pitää paikkansa, on Neuvostoliiton armeija kadehtitta- 
vassa asemassa. — Frunsen kuoleman jälkeen v. 1925 nimitettiin 
Voroshilov nykyiseen johtavaan virkaansa, jossa hän on ”jatkuvasti 
erinomaisella tarmolla osallistunut punaisen armeijan kehittämiseen 
ja sen taistelukunnon lujittamiseen. Samalla hän on kiinnittänyt 
suurta huomiota teollisuuden, maatalouden ja liikennelaitoksen ke- 
hittämiseen maanpuolustuksen lujittamiseksi” — lehtien ylistystä 
edelleenkin siteerataksemme. 

Vallankumoukselliset massat eivät näe Voroshilovissa vain san- 
kariyksilön, vaan kollektiivinen ajattelutapa ruumiillistuttaa hänessä 
niille puna-armeijan kokonaisuudessaan: 


”Proletaarisen sotajoukkojen johtajan, viilari Voroshi- 
lovin nimeen sisältyy maamme työtätekevien ja koko maail- 
man työtätekevien joukkojen mielissä työläis-talonpoikaisen 
punaisen armeijamme sankaruus ja maine. Sinä olet sen ky- 
vykäs järjestäjä ja johtaja. Aktiivisella osanotollasi ja oh- 
jauksellasi on puna-armeijamme muodostunut mahtavaksi 

ja likvidoinut kaikki kansalaissodan rintamat. Tsaritsinin 
sankarillisessa puolustuksessa, punaisen ratsuväen kurjissa 
retkissä, vastavallankumouksellisten rosvojoukkojen sääli- 
mättömässä kukistamisessa Pohjois-Kaukaasiassa olet sinä 
osoittanut mallikelpoista proletaarisen vallankumoustaisteli- 
jan miehuutta ja urhokkuutta. Tarmosi ja järjestelykyky- 
jesi tukemana jatkuvasti kohoaa punaisen armeijan taistelu- 
mahti. — Eläköön Klim Voroshilov — maailman vallanku- 
mouksen mainehikas sotilas!” 


Tällainen kielenkäyttö tuhansissa puna-armeijan päällikölle hä- 
nen syntymäpäivänään osoitetuissa adresseissa panee meidät, vaikka 
siitä eliminoitaisiinkin helposti syttyvän venäläisen luonteen liioitte- 
lut ja ulospäin suunnattu propaganda, ajattelemaan. Se todistaa 
joukkojen psykoloogisesta hallinnasta. Neuvostoliiton sotalaitoksen 
johdossa näyttää olevan mies, joka täyttää enemmän kuin tavalliset 
mitat. Hän on osannut antaa punasotilaalle ihanteen, joka tarkoi- 
tuksenmukaisesti palvelee armeijan lopullista päämäärää. Isänmaa 
on pantu viralta, mutta sen sijalle kohotetaan toinen vielä mahta- 
vampi rakkauden ja uhrauksen kohde: maailmanvallankumous ja 
maailmanmahti. Se on napoleonilaista armeijan kasvatusta! Mikäli 
se onnistuu — ja se on jo ainakin osittain onnistunut — kehittyy 
puna-armeijasta kulttuurimaailmaa mitä vakavimmin uhkaava 
imperialistinen vaara. 


Voroshilovin harvinainen lujuus Stalinia kohtaan puna-armeijan 
poliittisissa kiistakysymyksissä, joita on ollut monta ja vaikealaa- 
tuista, osoittaa meille myöskin, ettei hän ole Venäjällä niin tavallinen 
kiipijäluonne, joka vallankumouksen heilahduksia hyväkseen käyt- 
täen olisi keinotellut itsensä vallan huipuille. Hän näyttää olevan to- 
dellinen johtaja, joka tietää mitä hän tahtoo ja saa joukotkin itseään 
seuraamaan. Hän ei vielä tosin ole mikään suuruus, mutta kuiten- 
kin suuruuden lupaus. Hänen tekonsa eivät ole Napoleonin, mutta 
sellaisiin on häneltä puuttunut tilaisuuskin. Hänen koulutuksensa- 
kin on vain self-made man'in ja vapaa teoreettisista tiedoista. Mutta 
vallankumouksellisissa tilanteissa on oppineisuus usein osoittautunut 
vain häiritseväksi kahleeksi ja se vajoaa joka tapauksessa mitättö- 
mäksi tekijäksi luonteen, aktiivisen tarmon ja synnynnäisen johta- 
javaiston rinnalla. Ja jopa maailmansodassakin saattoi sivistymä- 
tön kaivostyöläinen Englannin armeijassa kohota prikaatiken- 
vaaliksii ea 

Venäjän vallankumouksen loppusanoja ei vielä ole lausuttu. Me 
emme vielä tiedä, täyttääkö Voroshilov sen korkeimman vaatimuk- 

sen mitat. Vallankumous voi yhtä äkisti tuhota, kuin se pinnallekin 
nostaa. Mutta tätä miestä me emme saa unohtaa. 


2. Kansansodan valmistelua. 


Ei yksikään valtiomahti maailmassa, paavinvaltaa sen korkeim- 
man kukoistuksen aikana lukuunottamatta, ole osannut neuvostove- 
näläisen tavoin alistaa kaikkia henkisiä ja aineellisia propaganda- 
keinoja palvelukseensa. Niinpä on sille Voroshilovinkin persoona 
vain välikappale, jonka keskeistä asemaa ja epätavallista suosiota se 
taitavasti osaa käyttää päämääriensä saavuttamiseksi. Puhuessaan 
hänelle puhuvat neuvostohallituksen lehdet samalla hänen päänsä yli 
koko kansalle, painattaessaan koko etusivunsa poikki jättiläiskir- 
jaimilla : 

”Taisteluasennossa puolueen päälinjalla tervehdimme 
aseellisen puolustuksemme johtajaa Voroshilovia. Punaisen 
armeijan johtajan 50-vuotisjuhlat valtaviksi puoiustustoi- 
mintamme lujittamistilaisuuksiksi. Siviiliväestönkin suuret 
joukot mukaan. "Työ puolustuskuntoisuuden kohottamiseksi 
jatkuvasti iskutyöksi. Oso-työtä tehostettava ja laajennet- 
tava. Imperialistien ja eritoten Suomen fasistien rosvous- 
puuhia seurattava kasvavalla valppaudella. Täysi huomio 
talviurheiluun”. 


”Kolmannen mahdin” — sanomalehdistön — merkityksen täysin 
oivaltaen on neuvostohallitus mobilisoinut sen punaisen imperialis- 
minsa palvelukseen mittakaavassa, josta länsimaissa ei ole aavistus- 
takaan. Kun tämä mahtava henkinen taisteluväline sataprosentti- 
sesti on kommunistipuolueen käytettävissä, merkitsee sen suunnitel- 
manmukainen, vuosi vuodelta yhtä väsymättömänä jatkuva sotilaalli- 
nen kiihoitustyö 150-miljoonaisen kansan keskuudessa suorastaan 
uuden, henkisesti militarisoidun ihmistyypin luomista. 

Nykyisellä neuvostonuorisolla ei ole enää mitään vertailukohtia 
Venäjän porvarillisessa menneisyydessä. Kaksikymmentäviisi mil- 
joonaa nuorta ihmistä. 15—25 vuoden ijässä ei ole koskaan tuntenut 
muuta kuin neuvostovaltion eikä milloinkaan ollut yhteydessä porva- 
rillisen yhteiskunnan kanssa. Vanhimmatkin heistä vain hämärästi 
muistavat sodanedellisiä aikoja. Ja sen jälkeen ovat rajat ilmatii- - 
viisti sulkeutuneet heidän ympärilleen. Porvarilliset valtiot ovat 
heille samaa kuin kapitalismi, ja tämä on heille verenhimoinen, löyh- 
käävä hirviö, joka on lyönyt alleen koko maailman köyhälistön, ki- 
duttaen ja rääkäten sitä nyt mitä julmimmalla tavalla. Se kyyröttää 
jo Venäjänkin rajoilla, valmiina hyppäykseen. 

Kun ”teollisuuspuolueen” n.s. oikeusjuttu valtasi itselleen viikko- 
kausiksi toisen puolen lehtien koko sisällöstä, istutti se ainakin nuo- 
risoon vuorenvankan uskon Neuvostoliittoa uhkaavan kapitalistisen 
hyökkäyksen vaaraan. Tälle pohjalle on Voroshilovinkin merkkipäi- 
vänä hyvä edelleen rakentaa. Ja niinpä olikin lehtien melkein koko 
sisältö sanottuna päivänä omistettu kansan militarisoimiskysymyk- 
selle. Luettelemme suomenkielisestä ”Vapaudesta” vain seuraavat 
kirjoitukset: 


”Enemmän tankkeja ja lentokoneita. — Kaikki työläiset 


punaisiksi tarkka-ampujiksi.. — Punasotureitten kansain- 
välinen kasvatus korkeammalle. — Enemmän konkreetti- 
suutta siviiliväestön sotilasopiskeluun. — Enemmän huo- 
miota puolustustoimintaan kouluissaa2 — Seisomme valp- 
paana vartiopaikallamme. — Ei tuumaakaan maatamme 
lahtareille. — Tarkastakaamme rivimme. — Puolueen ja 


hallituksen ensimmäisestä kutsusta olemme valmiit astu- 
maan taistelulippujen alle”. 


Minkä nimityksen saisikaan porvarillisessa maassa lehti, joka us- 
kaltaisi esittää tällaisen ohjelman? Se julistettaisiin ei vain sosialis- 
tiselta vaan täysin porvarilliseltakin taholta — sotahulluksi, ja sen 
sisältö rikokselliseksi kiihoitukseksi. Mutta Neuvostoliitossa on sa- 
nomalehdistö vain yksi väline. Samaan rintamaan liittyvät yleisra- 
diot, kaikki julkiset puheet, kirjallisuus, taide, kouluopetus ja tiede- 
kin. Ja tämän pirullisella järjestelmällisyydellä harjoitetun sotapro- 
pagandan ottaa neuvostonuoriso paremman tiedon puutteessa täy- 
destä! 

Kansansodan valmistelujen käyttävänä voimana on luonnollisesti 
kommuristipuolue, joka muodostaa ”maanpuolustuksen ideologisen 
esikunnan” ja joka rautaisella kädellä ohjaa Moskovan hallitustakin. 
Se on lähes kahdella miljoonalla jäsenellään muodostanut solunsa 
jokaisen tehtaan jokaiseen työsaliin, jokaiseen teollisuuskaupungin 
asuntokasarmiin ja jokaiseen kyläneuvostoon. Se käskee — ja sitä 
totellaan. Uskollisena apurinaan ja nuorennusjoukkonaan se käyt- 
tää kommunistista nuorisoliittoa miljoonine viimeiseen alttiine jä- 
senineen. Työkoneistona on sillä ”Oso-aviahim”, jolla on 6 miljoonaa 
jäsentä, ammattijärjestöt, joiden jäsenluku on 9 miljoonaa, ja lop- 
pujen lopuksi kaikki koulujen opettajat alkeiskouluista yliopistoihin 
asti. 

Puolän rajoilta Tyyneen mereen vallitsee koko Neuvostoliitossa 
militaristisempi ilmakehä kuin missään suurvallassa maailmansodan 

edellä. Valtava koneisto huolehtii siitä, ettei se jää pelkäksi aatteel- 
liseksi haihatteluksi, joka vallankumouksen alkuhurmion tavoin rau- 
hantilan jatkuessa haihtuisi olemattomiin. Neuvostoliitto merkitsee 
meidän päivinämme suunnatonta harjoitusleiriä, jossa tämä kansan 
eetillinen taistelutahto infernaalisin keinoin muunnetaan sotilaalli- 
seksi iskuvoimaksi. Työ sen kehittämiseksi on saanut muotoja, jotka 
”kulttuurin”, ”pasifismin” ja ”sosialismin” myrkyttämille länsi- 
maille ovat mahdottomia. Meidänkin ihailtu suojeluskuntalaitok- 
semme on siihen verrattuna kuin päivän kalpea kajastus auringon 
armottoman paahteen rinnalla. 


Oso-aviahimin järjestöillä ja työväen ammattiliitoilla — joihin 
jokaisen on kuuluttava nälkäkuoleman uhalla! — on kymmeniätu- 
hansia sotilaallisia paikalliskerhoja ”puolustustaloineen”, leireineen 
ja ampumaratoineen. Ne järjestävät säännöllisiä, ammattimiesten 
ohjaamia ampuma, leiri-, marssi- ja taisteluharjoituksia, ilmailu-, 
kaasu- ja päällystökursseja. Ampumaopetus': alkaa jo lasten en- 
simmäisellä kouluasteella. Sen teknillisessä asiallisuudessa ei unoh- 
deta hetkeksikään tehokasta kommunistista propagandaa. Ampu- 
maradoilla käytetään luokkatietoisia tai siihen kasvattavia maalitau- 
luja. Jos ampuu kapitalistin, nousee hänen sijalleen kommunisti. 
Jos luoti osuu sikaan, muuttuu sen pää lihavaksi pankkiirinaamaksi. 
Kaada Chamberlain ja esiin kurkistaa punasotilas. Luoti kirkkoon 
nostaa pystyyn ”jumalattomain kerhon!” (Knickerbocker Dagens 
Nyheter'issä 30/1 -31). Neljäsataatuhatta naista harjoittelee sään- 
nöllisesti oso-aviahimin koulutusosastoissa. 


Vakinaisen väen suuret manööverit muuttavat valitun harjoitus- 
alueen suunnattomaksi sotaleiriksi, jossa paikalliset ammattiosastot, 
oso-aviahimin osastot, iskuprikaatit ja nuorisokerhot yhtäkkiä esiin- 
tyvät mobilisoituina, täysin aseistettuina ja organisoituina joukko- 
osastoina. Jokainen kansalainen tietää paikkansa ja tehtävänsä 
niinkuin suuren laivan miehistö vaaran uhatessa pelastusveneitten 
ääressä. — Entä rahat tähän äärettömiä varoja nielevään milita- 
ristiseen järjestelmään? Niistä ei yksikään kopeekka esiinny soti- 
lasmenoarvion miljardissa ruplassa. Ne kootaan kaikilta työläisiltä 
muodollisesti vapaaehtoisten, mutta tosiasiassa pakollisten järjestö- 
verojen muodossa ja vedetään 10—15 prosentin korkuisena pois jo- 
kaisen nalkasta. 


Meillä ”porvareilla” Neuvostoliiton lähimmässä naapuruudessa 
olisi painavat syyt muistuttaa mieleemme joka aamu levolta noustes- 
samme tällaiset lukemattomat tosiasiat — ja toimia sitten koko päi- 
vän niitä silmälläpitäen! , 

3. Maailmanmahdin armeija. 


Jo edelläsanottu osoittaa, että olisi sangen kohtalokasta arvostella 
Neuvostoliiton sotilaallista voimaa vain sen vakinaisen armeijan suu- 
ruuden ja koulutuksen perusteella. On siis törkeätä petosta, kun 
neuvostohallitus kansainvälisissä neuvotteluissa tuon tuostakin ve- 
toaa ”puolustuslaitoksensa” pienuuteen. Sen seisovan armeijan va- 
jaa 600,000 miestä muodostavat vain ydinjoukon, jonka ympärille 
ryhmittyvät ensiksikin sitä paljon suurempi, täydellisen koulutuk- 
sen saanut territoriaaliarmeija ja toiseksi koko kansan ennenkuulu- 
maton sotilaallinen kasvatus. Ja loppujen lopuksi laajenee tämä pu- 
naisen taistelumahdin piiri suurilla kansainvälisillä järjestöillä ja 
niiden sotilasosastoilla Venäjän rajojen ulkopuolellekin. 

Seisovaan armeijaan valitaan noin miljoonasta, vuosittain ase- 
velvollisuusikään astuvasta nuorukaisesta vain vajaa neljännes, ni- 
mittäin sen taatusti luokkatietoinen köyhälistöaines.. Kahden — ne!- 
jän vuoden ajan koulutetaan sitä ei vain sotilaallisesti vaan myös 
poliittisestikin bolshevismin iskujoukoksi. Huomattavat etuoikeu- 
det neuvostohallituksen lempilapsen — sotavalmiudelle tärkeän ras- 
kaan teollisuuden työväestön — erikoisetujenkin edellä takaavat sen 
luotettavan mielialan. Se ei enää vähimmässäkään määrässä muis- ' 
tuta vanhaa tsaarinaikaista armeijaa. Sen päällystöstä on enää vain 
mitätön osa entistä porvarillista kantaa. Kommunistiseen taistelu- 
henkeen kasvatettuna todistaa se ulkonaisestikin korkean tasonsa 
puhtaudella, sileäksi ajelluilla kasvoilla ja hyvällä vaatetuksella. 


Loput asevelvollisista muodostavat pariin miljoonaan nousevan 
territoriaali-armeijan, jota samoin koulutetaan voimaperäisesti kah- 
deksan kuukauden ajan. Se ei siis tässä suhteessa jää vähääkään 
jälkeen monen porvarillisen valtion kansanmiliisistä. Se on sikäli 
niiden edelläkin, että poliittisesti epäluotettavat ainekset, jotka mo- 
nessa armeijassa alentavat sen taisteluarvoa, eivät siinäkäään saa 
asetta käsiinsä. Ne kootaan työpataljooniin, jotka tshekan piiskaa 
nöyrästi totellen täyttävät nykyaikaisessa armeijassa yhä tär- 
keämmäksi käyvän tehtävän. 

Neuvostohallituksen sotilasmahtia arvostellessamme emme saa 
unohtaa ”sisäistä” rintamaakaan. Jos meidän suojeluskuntajärjes- 
töämme siinä suhteessa katsotaan esimerkilliseksi porvarilliselle val- 
tiolle, on Neuvostoliitto meistä tässäkin paljon edellä. Sen nykyistä 
yhteiskuntajärjestystä suojelevat tshekan vakinaiset joukko-osastot, 
jotka käsittävät 100,000 miestä ja joita täydellä syyllä on nimitetty 
kommunistivallan pretoriaaneiksi. 

Nämä joukko-osastot muodostavat valiojoukkojen ytimen, joka 

teknillisestikin on kaikkia muita paremmin varustettu. Ne ovat aina 
täydessä sotavahvuudessa ja -valmiudessa ja niiden kokoonpano on 
sellainen, että niistä helposti voidaan eroittaa erisuuruisia, kaikista 
aselajeista yhdistettyjä itsenäisiä ja erillisinä toimivia osastoja tar- 
peen vaatimuksen mukaan. Niiden ytimenä on ”Dshershinskin eri- 
koisdivisioona” ja ”Stalinin erillinen ratsuväkiprikaati” Moskovassa, 
jota paitsi jokaisessa suurkaupungissa on vähintäin yksi niiden kol- 
mestakymmenestä rykmentistä. Poliittisesti epäluotettavan väestön 
keskuuteen on sijoitettu ”manööveriryhmiä”, joiden tehtävänä on 
lähettää majoitus- ja rangaistusretkikuntia levottomille paikkakun- 
nille. Sota-aikana jäävät kaikki nämä joukot sisämaahan, suojellen 
nykyistä systeemiä ikäviltä yllätyksiltä. ” 

Neuvostoliiton sotalaitoksen koko järjestely todistaa vallanku- 
mouksen käytännöllisten kokemusten johdonmukaisesta ja nerok- 
kaasta hyväksikäytöstä. Se on niin teknillisesti ja koulutuksellisesti 
kuin myös poliittisessa luotettavaisuudessa huippuaan kohti lujit- 
tuva pyramiidi. Alkusysäyksen vastavallankumoukselliseen systee- 
minmuutokseen tulisi onnistuakseen lähteä pyramiidin huipuilta, 
mutta senkin estämiseksi on tsheka ”valtio valtiossa”, joka kaikkialla 
iäsnäolevana eikä kellekään tilivelvollisena kuuntelee ihmisten aja- 
tuksiakin valtion päämiehestä halvimpaan rivisotilaaseen saakka ja 
kaikkivallallaan voi heidät tarpeen vaatiessa silmänräpäyksessä tu- 
hota. Se on huippujen huippu, jonka avulla kommunistinen valtio 
kontrolloi omaa itseänsäkin. Suunnanmuutos vaatisi täten ensin tshe- 
kan uskottomuutta omaa olemustaan kohtaan, mikä tuntuu inhimilli- 
sesti katsoen mahdottomalta. 


Neuvostohallitus ei tunnusta mitään eetillistä valtiokäsitettä sen 
porvarillisessa merkityksessä. N.s. valtio on sille vain määrätyn yh- 
teiskuntaluokan raakaa valtaa. Tämän periaatteen mukaisesti on 
Neuvostoliitto ”työläisten ensimmäinen ja ainoa isänmaa koko maa- 
ilmassa”. Sillä ei siis periaatteellisesti ole määrättyjä rajojakaan, 
vaan liukuvat ne ”työläisten” s.o. kommunistien valta-aseman mu- 
kaan eri maissa. Missä on kommunistipuolue — siellä siis on Neu- 
vostoliittokin. Näin ollen on sen sotilaallinen taistelumahtikin — 
punainen armeija — tämän maailmaa syleilevän, rajattoman valtion 
kansainvälinen ase. 

Jos tosiasialliset voimasuhteet pakottavatkin Neuvostoliiton ra- 
joittamaan viralliset varustelunsa sille valtioalueelle, jota se julki- 
sesti ja tunnustetusti hallitsee, eivät ne estä sitä sen valtiokäsitteen 

mukaisista sotilaallisista toimenpiteistä epävirallisessa ja salaisessa 
muodossa. Kuumeenomainen työ on käynnissä puna-armeijan levit- 
tämiseksi koko maailman köyhälistön keskuuteen. Kommunistien 
kansainvälisessä järjestössä — Kommunistisessa Internationalessa + 
— on sillä tätä tarkoitusta palveleva mahtava väline, jonka vaaral- 
lisuudesta länsimaat eivät vielä ole läheskään selvillä. 

Nykyään on kommunismilla kaikissa maissa suuri ja hyvin jär- 
jestetty koneisto, joka sokeasti tottelee jokaista Moskovasta annettua 
käskyä. Se on kokoonpantu: 1. kommunistisista puolueista ja niiden 
nuorisoliitoista ; 2. erikoisista sotilaallisista järjestöistä; 3. erinäi- 
sistä puolkommunistisista apujärjestöistä, jotka antavat mahdolli- 
suuden käyttää kommunismin hyväksi myös ei-kommunistisia kan- 
sankerroksia. 

Kommunistipuolueet eivät ole vain poliittisia järjestöjä, kuten 
usein oletetaan. Niillä on puhtaasti sotilaallisiakin tehtäviä: 


”Kommunistipuolueen päätehtävänä jokaisessa maassa 
on sotapoliittisessa suhteessa luokkavihollisen aseistettujen 
voimien poliittinen valtaus ja poliittinen sekä järjestöllinen 
työ armeijassa, poliisissa ja laivastossa. — — On välttä- 
mätöntä muodostaa kyllin ajoissa riittäviä työväenluokan 
aseistettuja voimia, jotka sitten kykenevät yhdessä vallan- 
kumoukseen antautuvien armeijanosastojen kanssa lopulli- 
sesti tuhoamaan porvarillisten hallitusten puolustusvoimat”. 
(Kommunistitscheskij International, N:o 25—26 1928.) 


Porvarillisissa valtioissa muodostaa sellaisten ”työväenluokan 
aseistettujen voimien” ydinjoukon ”punaiset rintamaliitot” ja ”työ- 
väen suojeluliitot”, jollaisia on jo Saksassa, Itävallassa, Sveitsissä, 
Englannissa, Ruotsissa ja Norjassa. Moskova rahoittaa ne kuten pu- 
naisen armeijan joukko-osastot ainakin ja määrää niille päällystön, 
joka saa koulutuksensa Neuvostoliiton punaupseerikouluissa. Niiden 
johtajia komennetaan tuon tuostakin täydennyskursseille Neuvosto- 
liittoon. Tämä riittänee osoittamaan, että neuvostohallitus tunnustaa 
ne omiksi joukko-osastoikseen. Tällaisina puna-armeijan varsinai- 
sina etujoukkoina porvarillisen rintaman selän takana voivat ne so- 
dan syttyessä käydä parhaimmallekin kansalliselle armeijalle kohta- 
lokkaiksi.  Käsittäähän esim. Saksan punainen rintamaliitto yli 
100,000 hyvin koulutettua ja aseistettua miestä, ylittäen siis luku- 
määräisesti valtakunnan puolustusjoukot! 

Niistä keinoista, joilla näitä etujoukkoja koulutetaan ja kasvate- 
taan, on länsimaissa hyvin virheellisiä käsityksiä. Moskovan kuu- 
luisa taistelu n.s. ”hoipertelua” eli opportunismia vastaan eri maiden 

kommunistipuolueissa arvioidaan monessa maassa vain lyhytnäköi- 
seksi ja hajoitukseen johtavaksi itsepäisyydeksi. Niinpä on meillä 
Suomessakin tätä ilmiötä mitä laajimmissa piireissä tervehditty 
SKP:n lopun alkuna. Todellisuudessa tähtää tämä taistelu vain so- 
kean sotilaallisen kurin istuttamiseen punaisten rintamamiesten kes- 
kuuteen. Se kuorii niistä Moskovalle valiojoukon, joka pienuudes- 
taan huolimatta on aikaisempaa suurta mutta kuritonta puoluetta 
monin verroin vaarallisempi. Salassa toimien ei se ratkaisun het- 
kellä kaipaa massoja vaan miehiä, jotka ovat valmiit ”tekoihin”. 
Yhtä väärin on käsitetty ”punaisten päivien” ja vapunvieton tarkoi: 
tukset räikeine taistelutunnuksineen. Niiden epäonnistumiselle on 
hymyilty ja pudistettu päätä niiden hyödyttömille veriuhreille. To- 
siasiassa ne eivät ole enempää eikä vähempää kuin näiden samojen 
joukkojen taisteluharjoituksia, joissa tuleville johtajille tarjoutuu 
tilaisuus tutkia eri menetelmiä ”kadun valtaamiseksi”. Ulospäin 
näkyviä tuloksia ei Moskova siis niiltä odotakaan. 

Taloudellisessa suhteessa ovat silmät länsimaissa alkaneet aueta 
Neuvostoliiton vaaralle. Mutta sotilaallisesti jatkuu sokeutta edel- 
leenkin.  Kommunismi on kehittymässä maailmanmahdiksi, jonka 
selkärankana on sataprosenttisesti militarisoitu 150-miljoonainen 
kansa — suurin armeija, mitä maailmanhistoria milloinkaan on näh- 
nyt. Ja tämän näkyvän mahdin ympärille on jo muodostumassa toi- 
nen näkymätön, jonka sotilaallinen valmius maanalaisen toiminnan 
vuoksi ei tietenkään voi olla yhtä suuri, mutta joka silti on yhtä vaa- 
rallinen. Se on verrattavissa jättiläiskäärmeeseen, jolta tosin puut- 
tuvat myrkkyhampaat, mutta joka uhrinsa ympärille kietoutuen tu: 
hoaa sen hitaasti mutta siltä varmemmin pelkällä puristuksellaan. 

Mitä tulevan sodan taloudelliseen ja teknilliseen valmisteluun tu- 
lee, riittää viittaus Neuvostoliiton 5-vuotisohjelmaan, josta me an- 
namme erikoisen kirjoitussarjan. Se todistaa kaikissa yksityiskoh- 
dissaan samasta selväkatseisuudesta ja järkkymättömästä suunni- 
telmanmukaisuudesta, jonka jo olemme tulleet tuntemaan Venäjän 
kansan psyykillisessä valmennuksessa sotaan ja sen koulutuksessa 
aseiden käyttöön. Mainittakoon tässä ainoastaan, että tuo suunni- 
telma raskaan teollisuuden voimakkaalla kehittämisellä ensi kädessä 
myös palvelee maanpuolustusta. Sen sadat yksityiskohdat todistavai 
sotilaallisten näkökohtien täydestä varteenottamisesta. Teollisuus- 
laitokset rakennetaan mikäli mahdollista sisämaahan ja: jokainen 
maanviljelystraktorikin on konstruoitu sotilaskuljetuksia erikoisesti 
silmälläpitäen. Taloudellisen sotavalmiuden järjestelyssä on neu- 
vostohallitus ottanut viimeisestä maailmansodasta enemmän oppia 
kuin minkään porvarillisen valtion johto. 

4. Neuvostosodan syttymisestä. 


Tämä suursodan ennenkuulumaton valmistelu tapahtuu nimelli- 
sesti puolustuksen merkeissä. Vertaistaan etsivällä taidolla on Neu- 
vostoliitto osannut käyttää hyväkseen ristiriitojaan porvarillisen 
maailman kanssa, esiintyäkseen köyhälistön silmissä vainottuna ja 
ahdistettuna. Se on onnistunut ympäröimään vallanhimoisen impe- 
rialisminsa ”työtätekevien oikeuksien” naamioverkolla siinä mitassa, 
etteivät joukot sodan kerran syttyessä enää pysty sen syitä arvostele- 
maan. Eivätkä ne sitä silloin enää tahdokaan. Niiden ainoana nä- 
kökohtana on oleva, että ”köyhälistön isänmaa” ja sosialismin saa- 
vutukset ovat vaarassa. Se tunnus sitoo, kuten II. Internationalen 
julistukset Neuvostoliiton puolustuksesta todistavat, sosialidemo- 
kraattienkin kädet! 

Neuvostohallitus ei tosin nykyhetkellä varmaankaan halua so- 
taa. Sille on edullisinta odottaa ainakin 5-vuotisen, ehkäpä 10-vuo- 
tisenkin rakennusjaksonsa päättymistä. Aika työskentelee selvästi 
sen hyväksi. Vielä 6—7 vuotta sitten se uskoi pikaiseen maailman- 
vallankumoukseen. Malttamattomana se tarkkaili romahduksen en- 
teitä länsimaissa, valmiina auttamaan puhkeavia kapinoita vajavai- 
sellakin sotavoimallaan. Mutta se on jo aikoja sitten huomannut 
erehdyksensä ja määritellyt tilanteen uudelleen ja paremmin. 

Kommunistisen internationalen johto on julistanut kapitalismin 
astuneen ”vakautumisen” vaiheeseen, jossa ei sitä voi väkivaltaisesti 
järkyttää. Mutta se uskoo, että kapitalistisen tuotannon ristiriidat 
ja siitä johtuva taloudellinen pula, työtätekevien yltyvä ”riisto” ja 
joukkojen kurjistuminen tulevat varmasti vaikka hitaasti johtamaan 
uuteen, neuvostosodalle edullisempaan vaiheeseen. Tämän ajan 
saapuessa on se valmiina iskuun. 

Ei suinkaan ole mahdotonta, että Neuvostoliitto iskee jo aikai- 
semminkin. Voi tarjoutua tilanteita, joita valmistusten keskeneräi- 
syydestä huolimatta on käytettävä hyväksi. Saksan poliittinen ja ta- 
loudellinen kriisi v. 1923 todisti klassillisesti, ettei neuvostohaliitus 
mahdollisuuksien avautuessa vallananastukselle kapitalistimaissa 
hetkeäkään epäröi soihtunsa heittämisessä ruutitynnyriin. Bese- 
dovski on muistelmissaan paljastanut sen suunnitelmat ja toimenpi- 
teet kulissien takana tuolla jännittävällä hetkellä. Osoittaaksemme, 
miten neuvostosota voi syttyä, annamme hänen kertoa: 


”Kominternissä oli työ täydessä käynnissä. Valittiin 
Neuvostosaksan tulevan hallituksen jäseniä. Venäläisten 
neuvostojohtajien joukosta määrättiin vahva ryhmä tulevan 
saksalaisen kansankomissariaatin ydinjoukoksi. — — Kai- 

kille näille valmistettiin vääriä passeja. Diplomaattisten 
kuriirien nimellä tuli heidän matkustaa Saksaan. — — 
Kauppakomissariaatti ei jäänyt jälkeen ulkoasiainkomissari- 
aatista. Tavallinen kauppatoiminta muutettaisiin: oli luo- 
tava kulta- ja leipävarasto Saksan köyhälistön avustami- 
seksi. Kauppakomissariaatti sai tehtäväkseen nopeasti kui- 
jettaa 60 miljoonaa puutaa viljaa rajalle ja sen ulkomaisten 
osastojen tuli taloudellisilla säästöillä, tuonnin vähennyk- 
sellä ja viennin lisäyksellä luoda 200 miljoonan kultaruplan 
vararahasto Saksan vallankumouksen avuksi. — — Näiden 
valmistelujen yhteydessä otettiin selvää, kuinka moni puo- 
luetyöläinen hallitsi saksankieltä. Valittiin 20,000 venä- 
läistä kommunistia Saksaan lähetettäväksi kantajoukoksi. 
Punainen armeija valmistautui myös, eritoten sen ratsuväki- 
osastot. Armeijakuntien majoitusta muutettiin kokonaan. 
Yhä uusia osastoja lähetettiin Puolan rajalle. — — 
Huomattavia ratsuväkivoimia keskitettiin sille osalle ve- 
näläis-puolalaista rajaa, jossa vain kapea kaistale Puolan 
aluetta eroittaa Neuvostoliiton Liettuasta ja siis myös Itä- 


Preussista. — — Moskovassa oli tehty kova päätös, että jos 
Puola kieltäisi vapaan läpimarssin, suoritettaisiin se väki- 
valloin. — — Puolan taivuttamiseksi myöntyväisyyteen pää- 


tettiin käyttää kahta keinoa: piiskaa ja piparikakkua. Ky- 
symys piparikakusta ei vielä ollut täysin selvitetty. Mitä 
piiskaan tulee, oli paitsi punaisten joukkojen siirtoa Puolan 
rajalle myös Puolan KP:lle ja terroristisille järjestöille an- 
nettu käsky toiminnan tehostamisesta”. 


Mutta myös piparikakkukin valmistui aikanaan. Varsovaan saa- 


pui neuvostohallituksen salainen valtuutettu, alottaen neuvottelut 
Puolan hallituksen kanssa: 


”Neuvostohallitus vaati Puolan hallitukselta ainoastaan, 
että tämä jättäisi kauttakulun Neuvostovenäjältä Saksaan 
vapaaksi Puolan rautateillä. Oli saatava oikeus kuljettaa si- 
netöidyissä laatikoissa kaikenlaista tavaraa, jota Puolan vi- 
ranomaiset eivät saisi tarkastaa. — — Paitsi näitä viralli- 
sia vaatimuksia tuli Koppin vihjaista mahdollisuuksista kul- 
jettaa ratsuväkiprikaateja Saksaan n.s. Wilnan käytävän 
kautta, ilman että tätä katsottaisiin vihamieliseksi teoksi 
Puolaa kohtaan. — — Muodollisesti olisi kauttakulku oma- 
valtainen toimenpide, josta ei Neuvostoliiton eikä Puolan 
hallitus kantaisi mitään vastuuta. — — Palkkiona ehdotti 

Moskova Puolalle — neuvottelujen eri vaiheissa: 1. puola- 
laisten tavaroiden vapaata kauttakulkua neuvostoalueen läpi 
Läheiseen ja Kaukaiseen Itään; 2. kolmenkymmenen miljoo- 
nan kultaruplan maksua — —; 3. ”toimintavapautta” Itä- 
Preussissa. 


Moskovassa katsottiin tulevalle Neuvostosaksalle poliitti 
sessa suhteessa jopa edulliseksikin, jos se joksikin aikaa me- 
nettäisi Itäpreussin. Neuvostovallan alkuaikoina Saksassa 
voisi Itäpreussi helposti muuttua saksalaiseksi irredentape- 
säkkeeksi.. Kun Neuvostosaksa sitten vahvistuisi, ei olisi 
vaikeata ottaa sitä takaisin — — ”. 


Kommunistinen vallankaappaus ei onnistunutkaan Saksassa, ja 
niin jäi tämä pirullinen ”avustussuunnitelma” toteuttamatta. Mutta 
jättäisikö neuvostohallitus nytkään samanlaista tilaisuutta käyttä- 
mättä? Sellaiselle käsitykselle ei löydy mitään järkisyitä. Kahdek- 
san vuotta sitten olivat voimasuhteet Neuvostoliitolle sotaisessa selk- 
kauksessa Puolan kanssa vielä sangen spent Nyt ne ovat pe- 
rusteellisesti muuttuneet. 


Yllättävän hyökkäyksen alkaessa voivat sotatoimiin ottaa välit- 
tömästi osaa Valkovenäjän, Ukrainan ja Moskovan alueen joukot. 
Valkovenäjän sotilaspiiriin on sijoitettu neljä armeijakuntaa ja yksi 
ratsuväki-armeijakunta. Tämän armeijan hyökkäys tulee kohdistu- 
maan Minskin, Baranovitschin ja Varsovan suuntaan. Ukrainassa 
seisoo valmiina kolme armeijakuntaa ja kaksi rv-armeijakuntaa, joi- 
den päävoiman voidaan olettaa etenevän Lembergin suuntaan. Niitä 
voidaan vahvistaa vielä yhdellä armeijakunnalla Harkovin-Poltavan 
alueelta. Odessan piirissä sijaitsee yksi armeijakunta, joka etenemi: 
sen aikana Puolassa Pohjois-Kaukaasian kahden armeijakunnan ja 
kolmen rv-divisioonan vahvistamana voi pitää kurissa Romaniaa. 
Puolaa vastaan kehitettyjen voimien reservinä on Moskovan sotilas- 
piirissä kolme armeijakuntaa ja yksi rv-divisioona. 

Punaisen armeijan 11 armeijakunnan ja 2 rv-armeijakunnan ete- 
nemistä vastaan voi Puola asettaa ainoastan neljä armeijakuntaa ja 
1 rv-divisioonan. Sen joukkojen nykyisen sijoituksen mukaan ovat 
kaikki muut voimat ilmeisesti tarkoitetut Saksan rajalle. Sodan 
myöhemmissä vaiheissa voi Neuvostoliitto vahvistaa hyökkäyksjouk- 
kojaan vielä niillä voimilla, jotka ovat sijoitetut Volgan varrelle, 
Kaukaasiaan, Turkestaniin ja Siperiaan, ja joita edelläolevassa ei 
lainkaan ole otettu huomioon. , 

Tilanne kehittyisi täten sodan syttyessä jo sen ensi hetkestä al- 
kaen äärimmäisen uhkaavaksi Euroopalle. Onko maailma jo unoh- 

tanut Venäjän ja Puolan sodan, jossa puna-armeija vielä oli aivan 
keskeneräinen, mutta jossa Keski-Euroopan kohtalo silti oli hiuskar- 
van varassa? Jo silloinkin vaikutti puna-armeijan rynnäkkö Varso- 
vaa kohti Pilsudskiin kuin ”lähestyvä, puistattava ukkospilvi; valtio 
järisi, luonteet alkoivat horjua ja sotilaitten sydämet murenivat”. 
Se oli prosessi, joka ”uhkasi murtaa meidän tahtomme” — — ja 
”yhä selvemmin ja painokkaammin astui sisäisen rintaman kysy- 
mys ulkoisen rinnalle”. 

Euroopan rauha ei ole moneen vuoteen ollut niin epävakainen 
kuin nykyhetkellä eikä kehitys valitettavasti kulje sitä lujittavaan 
suuntaan. Paitsi sitä seikkaa, että diktatuurimaissa voi sattua mul- 
listuksia milloin tahansa, kärjistyy tilanne Keski-Euroopassa uudel- 
leen suorastaan romahduksellista vauhtia. Poliittinen maanvieremä 
Saksassa on jo tapahtunut ja sen kehityksen suuntaa ei kukaan voi 
ennustaa. Puolen vuoden kuluessa ovat olosuhteet kypsyneet siellä 
siihen pisteeseen, että kansallissosialistit pitävät sisällissotaa vielä 
ennen vuoden loppua mahdollisena, ja että vastapuolue, sosialidemok- 
raattinen ”Reichsbanner” avoimesti uhkaa ”tarpeen vaatiessa” tu- 
hoavansa edellämainittujen miljoonajoukot ”viimeiseen mieheen”. 
Taistelun alkamista vaanii ahnain silmin tappokentän haaskalintu, 
kommunistipuolue, jonka joukot viime syksyn vaaleissa kasvoivat 
miljoonamäärällä. 

Tilanteen vakavuudesta puhuvat vaalinumerot selvää kieltä. An- 
netusta 34,9 miljoonasta äänestä saivat äärimmäisyyspuolueet: sosi- 
alidemokraatit 8,5 miljoonaa, kansallissosialistit 6,4 miljoonaa ja 
kommunistit 4,5 miljoonaa ääntä, vallaten 57 % kaikista edustaja- 
paikoista. Kominternin asettamat ehdot vallankumoukselliselle tais- 
telulle ovat Saksassa parhaillaan täyttymässä. Kärjistyvä talous- 
pula, miljoonien työttömien tyytymättömyys ja poliittiset suunta- 
taistelut ajavat maata aavistamattomia tapahtumia kohti. Ja, mikä 
on pahinta, tilanne Puolassa, jonka tulisi toimia isolaattorina, on 
yhtä epäselvä ja uhkaava. 

Nykyhetkellä näyttää siltä, kuin olisi Komintern ennustanut Ilii- 
ankin hyvin: ”kapitalismin vakautumiskausi”, jonka se katsoi ohi- 
meneväksi, kuulu nyt jo menneisyyteen. Sen tilalle on astunut uh- 
kaavan epävarmuuden aika, joka on neuvostohallituksen suurille 
suunnitelmille mitä otollisin. 


5. Ajan kysymyksiä. 
Onko sivistysmaailma valveilla ja seuraako se avoimin silmin Ve- 


näjän äärettömillä lakeuksilla syventymistään syventyvää matala- 
painetta, jonka fysiikan lakien mukaan kerran on lähdettävä vyö- 

rymään länttä kohti? Näkeekö se myrskykeskuksen, joka kehittyy 
jo itse lännessäkin ja edelliseen yhtyessään tulee pudottamaan poh- 
jan luonnonvoimien hirvittävältä kurimukselta? Ja tekeekö se itsel- 
leen selväksi, millaista vihollista vastaan se silloin joutuu taistele- 
maan? 

Millainen on se sota, johon puna-armeijaa parhaillaan kasvate- 
taan? Tämän voimavaroista me olemme jo tehneet selkoa osoittaen 
ne suuremmiksi kuin millään historian armeijalla. Neuvostohallitus 
tyhjentää maapallon kuudenneksen kaikki mahdollisuudet lopullisen 
voittonsa valmisteluun. Emme myöskään saa unohtaa, millaisilla tun- 
nuksilla nuo punaisten miljoonajoukot kerran lähtevät liikkeelle. Ne 
tulevat maailmasta, jolla ei ole mitään muuta yhteistä länsimaisen 
kulttuurin kanssa kuin sen tekniikka — hirvittäväksi tuhovälineeksi 
kehitettynä. Uskontoa vastaan ne ovat asettaneet perkeleen opin ja 
siveyttä vastaan ihmiseläimen. Ei-proletaarit ovat niille vain ”enti- 
siä ihmisiä”, joiden tappaminen on bolshevistinen hyve ja nainen 
vain halpa viettien tyydytysväline. Porvariston lapset ovat niille 
nouseva luokkavihollinen, jonka kehityksen estämiseksi Herodes 
löysi varmimman keinon. — — Niiden jäljet tulevat olemaan Attilan 
jälkiä. 

Jos länsimaat tämän kaiken huomaavatkin, eivät ne ainakaan 
toimi sen mukaisesti. Koko kapitalistinen maailma on kaupallaan, 
luotonannollaan ja teknillisellä avullaan mukana Neuvostoliiton ra- 
kennustyössä, joka ilman tätä tukea ei milloinkaan onnistuisi. Ra- 
hanahneutensa sokaisemana hoipertelee Eurooppa sitä perikatoa 
kohti, jonka Spengler kaukonäköisesti jo vuosia sitten on ennustanut. 
Tällä välin ovat hänen filosoofiset teoriansa jo muuttuneet kouraan- 
tuntuviksi taloudellisiksi ja sotilaallisiksi tosiasioiksi, kuten selos- 
tamamme seikat osoittavat. 

Aikovatko länsimaat odottaa, kunnes esirippu repeää ja Bese- 
dovskin muistelmien tavoin paljastaa Neuvostoliiton salaisen lavas- 
tuksen alkavalle näytelmälle? Olemme nähneet, ettei se nuku eikä 
hukkaa aikaa. Sekä piiska että piparikakku ovat hetken lyöden var- 
masti valmiina. Ja samoin on varmaa, ettei se toista kertaa ota ko- 
mentoaan takaisin ja anna meille tilaisuutta mietelmiin, miten lä- 
heltä tuho meidät sivuutti. 

Idän lähestyvä myrsky kasaa meidänkin taivaallemme yhä tum- 
mempia pilviröykkiöitä. Pian me voimme olla kahden maailman 
valtavassa puristuksessa ja silloin meiltä kysytään, mitä me olemme 
tehneet olemassaolomme turvaamiseksi. .— Seuraavassa numerossa 
tahdomme käsitellä muutamia ajankohtaisia kysymyksiä, jotka tu- 
houtumisemme välttämiseksi ovat pian ja oikealla tavalla ratkais- 
tavat. 

Minne kulkee Neuvostovenäjä? 


Viisivuotissuunnitelma ratkaisuvaiheessaan. 
KIT TAS. 


Tämän ensiluokkaisen kysymyksen seuraamisessa on maamme | 
jäänyt ajastaan toivottomasti jälkeen. Sen todistavat ”Helsin- 
gin Sanomat” varustaessaan 21/2 erään sitä koskevan ranska- 
laisen lausunnon kehystetyllä sensatio-otsikolla: ”Onnis- 
tuuko 5-vuotissuunnitelma sittenkin?» — Kuten tammikuun 
numerossamme esitetyistä tunnettujen taloustieteilijöitten lau- 

| sunnoista jo on selvinnyt, ei sen onnistuminen ainakaan puo- 

| leen vuoteen ole enää ollut epäilyjen alainen valveutuneissa 
piireissä! 


1. Talouselämä ennen vallankumousta. 


Saadaksemme selvän kuvan kommunistisesta talouspolitiikasta ja 
sen saavutuksista on meille hyödyllistä luoda silmäys Venäjän ta- 
louselämään ja muutamiin sen ilmauksiin ennen vallankumousta. 

Tässä suunnattomassa maatalousvaltiossa, joka on tullut kuului- 
saksi mittaamattomista luonnonrikkauksistaan ja hedelmällisestä 
mustanmullan alueestaan, eli suurin osa sen väestöä ennen maailman- 
sotaa mitä kurjimmissa olosuhteissa. Maaseudulla vallitsi kroonilli- 
nen liika-asutus. Noin 70 % kaikista talonpoikaistalouksista ei usein- 
kaan tuottanut elämän välttämättömintä, josta huolimatta talonpoi- 
kien oli suoritettava useita satoja miljoonia ruplia valtiolle ja suurti- 

5-vuolissuunnitelman mainostaulu Lenin-opiston edustalla Moskovassa. Öisin 
läpivalaistuna se esittää teollisuuden uudisrakennusta, toisella puolen Euroo- 
passa, toisella Aasiassa. Pieni teline taulun vieressä antaa merkkien selityksen. 


lanomistajille veroina ja vuokrina. Erään laskelman mukaan oli 
Venäjän talonpoikaisväestöllä vuosisadan vaihteessa menoarviossaan 
enemmän kuin miljardin ruplan vaillinki, josta vain noin puolet voi- - 

tiin peittää palkoilla työstä ulkopuolella maanviljelyksen. ”Tullak- 
seen ravituksi puuttuu talonpoikaissäädyltä puolen miljardia ruplaa 
vuodessa. Senvuoksi on väestön köyhempien kerrosten nähtävä 
kroonillista nälkää. Hyvinä viljavuosina saa maalaisväestö syödä 
kylläkseen, huonoina sitävastoin tulee äkillinen nälänhätä”. 

Jos Venäjän väestö olisi syönyt yhtä paljon kuin esim. Saksan, ei 
se tavallisina viljavuosina olisi kuluttanut ainoastaan koko satoa, 
vaan tarvinnut viljanviennin sijasta viljan tuonnin, joka olisi ko- 


ennen sotaa todistavat kurjuudesta, jollaista ei Länsieuroopassa 
enää lainkaan tunnettu. Henkeä kohti tuli v. 1910 kiloissa: 


Saksassa Venäjällä 
VOITA ENSIN E. 1... +007 Pa 82,5 6. 
(422110 E 1085 -s 139,3 128 
POPHHOITA JE 1165. MIKÄ. 565,8 218 


Tämän lisäksi on huomattava, että venäläinen talonpoika vain 
harvoin näki lihaa pöydällään. Hänen varustamisensa teollisuusta- 
varoilla oli myös sangen heikkoa. — Syynä hänen kurjaan ase- 
maansa oli maan puute, suhteellisen korkeiden verojen ja vuokrien 
häikäilemätön periminen ja äärettömän alhainen maataloustek- 
niikka. Viljan keskisato oli vuosina 1905—14 hehtaaria kohti kak- 
soissentnereissä : 

Saksassa Eur. Venäjällä 


VOhnäakss.. E SS .n.. 20,1 6,6 
ahte... AISNEN) 17,0 7,3 
Oa + [NM i eisd. 19,6 8,1 
Ka tuvaamhn. . EIR. 2980) 071 19,7 7,5 
PEKHDOI A kan 7 9 DK :N 136 712 


Suurtilojen maa oli järkiperäisemmin viljelty ja antoi noin 7/10 
markkinaviljasta. 

Stolypinin maatalousreformin jälkeen oli havaittavissa voima- 
kasta kehitystä. - Sisäisten markkinain ostovoima kasvoi ja etenkin 
”Traudannälkää” voitiin todeta maaseudulla. Maatalouskoneiden me- 
nekki nousi 1906—12 kolmenkertaiseksi. Toinen huomattava ilmiö 
oli osuuskuntien tavaton lisääntyminen. Näin oli ainakin osa talon- 
pojista parantanut asemaansa tämän reformin kautta. Maannälkää 
jatkui kuitenkin edelleen ja muodostumassa oli kokonainen armeija 
maatalousköyhälistöä, jolle vain osittain voitiin hankkia asutusmaata 
Siperiasta. Maantarpeen täydelliseksi tyydyttämiseksi olisi tarvittu 
190 miljoonaa desjatinaa, kun käytettävissä oli vain 140 miljoonaa. 

Maailmansodan vaikutus maatalouteen ilmeni ensikädessä työ- 
voiman puutteena, jonka johdosta suurtilojen osuus koko viljeltyyn 
pinta-alaan oli jo v. 1916 vain 10,7 % laskien siitäkin edelleen. V. 
1917 todettiin, että useissa kuvernementeissa oli 20—25 % pelto- 
maasta viljelemättä. Talonpoikaismaiden tuottavuus laski kolmena 
sotavuonna keskimäärin 25 %. Syynä siihen oli työvälineiden puute, 
joiden valmistuksen sotatarveteollisuus tyyten lopetti. — Jos maa- 
laisväestön kulutus olisi säilynyt entisellään, ei viljanpuutetta kui- 
tenkaan olisi ilmennyt, sillä maahan jäi sodan syttyessä suuria va- 
rastoja ja vienti keskeytyi. Viljantarve kasvoi kuitenkin monesta 
syystä. Yksilön kulutus oli armeijassa huomattavasti suurempi kuin 
kotioloissa ja maavuokrien laskiessa sekä kieltolain takia nousi se 
maaseudullakin. Myös hallituksen hintapolitiikka ja sota-ajan pak- 
kotalous opettivat talonpojan itse kuluttamaan viljansa. Tämän li- 
säksi tuli rautatieliikenteen rappioituminen, joka esti viljan jakelun 
tuotantoseuduilta ja jarrutti sen ostoa. Kaikki tämä kohotti yksilöl- 
listä kulutusta maaseudun väestössä ja sai aikaan leipäviljan puut- 
teen kaupungeissa. | 

Maaseudun kulutuksen nousussa oli nääsyy sota-ajan elintarve- 
pulaan, ja se on vielä valiankumouksen jälkeenkin jatkuvasti kasva- 
nut, estäen neuvostohallitusta tsaarien aikaisen hankinta- ja vienti- 
politiikan jatkamisesta. Kun talonpoika samoin oli sodassa oppinut 
kuluttamaan lihaa ja muita karjantuotteita, on hänen elintasonsa nyt 
huomattavasti lähempänä länsieurooppalaista kuin ennen. Näitä 
seikkoja me emme saa unohtaa Venäjän nykyistä maataloudellista 
tilannetta ja neuvostohallituksen rahapulaa arvostellessamme. 


ES 


Venäjän teollisuudelle ennen sotaa oli luonteenomaista sen pieni 
laajuus väestön kokonaislukuun verrattuna ja suurteollisuuden suh- 
teellisen suuri osa koko teollisuudessa. Teollisuuden kehityksestä 
johtavat seuraavat luvut mielenkiintoisiin päätelmiin: 

Vuosituotanto miljoonissa ruplissa: 


Venäjä Yhdysvallat - 
1887 1912 1914 

vuoriteollisuus  ........ 85,2 520 n. 3800 (1911) 
metallituotanto ........ 140,91 08eTLS 4300 
mineraalituotanto ...... 28,9 153 1240 
kemiallinen ,, =—...... 42,8 218 5400 
tekstiili' JUN OA ISIN 315,45n01158 6900 


ravintoaine 3) GAME. 305,8 1350 9600 

paperi- & eraafillinen 


teollisuus o"!mu 00 olii 20,1 124 2900 
puutavarateollisuus .... 23,5 165 
nahkateollisuus ........ 73 162 2400 

a 1042,6 — 4565 


Taulukko osoittaa Venäjän teollisuuden myrskyisän kehityksen 
vuosina 1887—1912 ja sen suhteeliisen alhaisen kokonaistuotannon 
oikean teollisuusmaan tuotantoon verrattuna. Tämä suhde käy vielä 
selvemmäksi, jos laskemme kulutettujen raaka-aineiden määrän 
väestön henkeä kohti (v. 1911) : 


Venäjä Saksa Yhdysvallat 


kivihiiltä, puutaa ........ 12,0 205,0 291 
valurautaa, PUL ITJIAJE + eh 1,13 13,4 17,8 
kuparia, masi jan 2325 0,44 8,0 19,1 
sokeria, ven. puntaa ........ 17,0 42,7 88 
puuvillaa, YEY Basie - $10=.4 5,6 16,2 n. 30 


Teollisuuden työteho oli sangen alhainen. Työläiset, jotka täytyi 
täydentää maaseudun köyhälistöstä, työskentelivät huonosti ja joi- 
vat paljon. Koulutetun työvoiman puute oli suuri sekä tehtaissa että 
konttoreissa ja toimisto- sekä kauppakustannukset kohosivat huo- 
mattavasti yli länsieurooppalaisten, niin että valmisteitten hinnat 
erinomaisen alhaisista palkoista huolimatta olivat suhteettoman kor- 
keat. 

Venäjän teollisuus oli keinotekoisesti ulkomaitten avulla kehitetty 
lyhyessä ajassa korkeaan ansarimaiseen kukoistukseen. Alhaisista 
palkoista huolimatta voitiin suurta osaa teollisuudesta pitää hen- 
gissä vain häikäilemättömällä suojelustullipolitiikalla, jonka lisäksi 
se kahdessakin suhteessa oli ulkomaista riippuvainen: uuden pää- 
oman hankinnassa ja varustamisessa koneilla, raaka-aineilla ja tek- 
nillisellä henkilökunnalla. . 

Viisivuotissuunnitelman ymmärtämiseksi on tärkeätä tietää, että 
huomattavin osa Venäjän teollisuutta oli sidottu kulutusaineiden tuo- 
tantoon ja että ei vain suurin osa sen koneistoa vaan myös täyden- 
tiys- ja varaosatkin oli tuotava ulkomailta. Vielä on huomattava, 
että suurin osa Venäjän rautateitä rakennettiin ulkomaisella pää- 
omalla ja että noin 2,3 miljardista ulkomaista, ennen vallankumousta 
Venäjän teollisuuteen, kauppaan ja pankkilaitoksiin kiinnitettyä pää- 
omaa enemmän kuin puolet oli sijoitettu vuorikaivos- ja metalliteolli- 


ÄÄ: 


N 


N:o 2 VALKOINEN VARTIO 85 


suuteen. Ulkomaisen pääoman tuonti, verrattuna kotimaisiin pää- 
omasijoituksiin, oli v:sta 1893 alkaen seuraava: 


Kotimaista pääomaa Ulkomaista pääomaa 
miljoonissa rpl:ssa 


1893—1896 ....... 104 145 
1897—1900 ....... 112 451 
1901—1904 ........ 209 182 
1905 190810. 0. 339 371 
1909—1911 ...... 913 (?) 284 


Kalliin tuotantotavan vuoksi oli teollisuuden turvauduttava sisän- 
siin markkinoihin, s.o. mikäli ei kysymyksessä olleet kulutusaineet, 
suureksi osaksi valtion tilauksiin. Täysvalmisteiden osuus viennissä 
oli vähäinen: v. 1913 5,6 % koko viennistä. 

Teollisuuden tila oli Stolypinin maatalousreformin jälkeen huo- 
mattavasti parantunut. Senjälkeen kun 1890—1900 myrskyisä kehi- 
tys oli tasaantunut ja saanut väistyä vuosina ennen ensimmäistä 
vallankumousta vaikean lamakauden tieltä, alkoi v. 1909 uusi nousu. 
joka vuosina 1910—13 johti sellaiseen korkeakonjunktuuriin, että 
paikoittain nähtiin puutetta raaka-aineista ja työläisistä. — Mutta 
räikeä ristiriita oli todettavissa korkeakapitalistisen teollisuuden ja 
sen markkinoitten välillä, jonka muodostivat perin alkeellinen talon- 
poikaistalous ja pieni, suureksi osaksi huonosti palkattu kaupunki- 
jaisväestö. Missä määrin Witten ja Stolypinin politiikan olisi onnis- 
tunut rauhallisen kehityksen jatkuessa se tasoittaa, ei tietenkään 
enää ole arvailtavissa. 

Työläisten asema oli korkeakonjunktuurinkin aikana hyvin huono. 
Pietarilaisen työläisen keskipalkka oli v. 1905 virallisten tietojen mu- 
kaan noin 25—30 rpl. kuukaudessa ja koko Euroopan Venäjällä vain 
200 rpl. vuodessa. Vuosina 1901—1910 nousivat palkat n. 18 %, 
mutta elintarpeet n. 37,6 %, joten sanottuna aikana vallankumouk- 
sesta ja korkeakonjunktuurista huolimatta reaalipalkka huomatta- 
vasti huonontui. = Asunto-olot kaupungeissa olivat — lukuunotta- 
matta harvoja tehtaita, joilla oli omat asunnot — suorastaan kauhis- 
tuttavat ja jättivät asuntokurjuuden pahimmatkin ilmiöt länsi- 
eurooppalaisissa suurkaupungeissa varjoon. Virallinen tutkimus 
Lena-kultakaivosyhtiön asunto-oloista paljasti v. 1912 seuraavaa: 


”Näissä pimeissä, liasta törröttävissä luolissa vallitsi sel- 
lainen kylmyys, että nukkuvien hiukset jäätyivät kiinni pään- 
alustaan. Kaivoksista palaavien työläisten oli upotettava jää- 

tyneet saappaansa kiehuvaan veteen saadakseen ne jaloistaan. 
Lena-työläisiä ruokittiin mädäntyneellä lihalla ja he saivat 
sellaisia hevoslihan kappaleita, joita ei koirillekaan heitet- 
täisi. Työläisten oli pakko ostaa nämä jätteet korkeaan hin- 
taan yhtiön elintarvevarikosta. Eikä siinä kyllin. Ei riittä- 
nyt, että työläisille myytiin pilaantuneita ja nautittavaksi kel- 
paamattomia elintarpeita, vaan heitä petettiin vielä järjes- 
telmällisellä väärällä punninnalla.” 


Uusia vaatteita ei työläinen yleensä voinut itselleen hankkia. Tar- 
tuntavaarasta huolimatta oli hänen tyydyttävä jo käytettyjen ostoon. 
Erään tutkimuksen mukaan kulutti pietarilainen työläinen — joka 
oli parhaiten palkattu! — 80 % ansiostaan ruumiillisen olemassa- 
olonsa alkeelliseen ylläpitoon. Perheen elatus ei mahtunut hänen 
menoarvioonsa. Juoppous ja siveetön elämä kuluttivat hänet ennen- 
aikaisesti. Maaseudun liikaväestö virtasi kaupunkeihin ja täydensi 
teollisuuden työläistarpeen. 

Kun amnattiliitot — paitsi poliisin kustantamia — eivät olleet 
sallittuja, eikä sosiaalipoliittista lainsäädäntöä maassa juuri lainkaan 
-tunnettu, näytti työväen epätoivoinen asema parantumattomalta. 


Vuoden 1905 vallankumouksen vapaamieliset saavutukset menivät: 


sitä seuraavina taantumusvuosina uudelleen hukkaan. Näissä olosuh- 
teissa oli kommunistisen kiihoituksen menestys taattu. 

Teollisuuden siirtyminen sotatalouteen tapahtui vain suurin jär- 
kytyksin. Laatutyöläisten, polttoaineen — hiilet oli suureksi osaksi 
tuotu Englannista — ja raaka-aineitten puute kävi pian huutavaksi. 
Liikennelaitos, joka liikkuvan kaluston riittämättömän tuotannon 
takia jo kaksi vuotta ennen sotaa oli kurjassa kunnossa, ei jaksanut 
tyydyttää kasvavia vaatimuksia. Rautatiehallinto osoittautui niin 
kykenemättömäksi, että kaupan ja teollisuuden oli turvauduttava 
omaan apuun ja otettava v. 1915 koko hallinto hoitoonsa. Samoin jär- 
jestettiin koko teollisuuskin, kun porvaristo ensin turhaan oli 
odottanut hallituksen toimenpiteitä. Syntyi uusi sotatalousjärjes- 
telmä, joka ratkaisi pulakysymykset tyydyttävästi. Mutta jo vuoden 
1916 lopulla ilmeni oireita teollisuutta uhkaavasta romahduksesta. 

Porvarillinen vapaamielinen helmikuun vallankumous ei pystynyt 
pidättämään lähestyvää tuhoa. Elintarvepulan rinnalle astui talon- 
poikien kasvava tahto lopettaa sota hintaan mihin hyvänsä. Teolli- 
suuden laskeva tuotanto ja setelipainon työskentely saivat v. 1917 
aikaan suunnattoman hintojen nousun. — Helmikuusta lokakuuhun 
heitti hallitus 3 miljardia paperiruplaa liikkeeseen, s.o. yhtä paljon 
kuin tsaarihallitus koko sodan aikana. Tehtaita täytyi sulkea poltto- 

aineiden ja raaka-aineiden puutteen vuoksi. Liikenne alkoi pysäh- 
tyä. Syyskuussa kuvasi Lenin taloudellista sekasortoa seuraavin 
sanoin: 


”Venäjää odottaa väistämätön romahdus. Liikennelaitos 
on jo uskomattomasti järkytetty-ja rappioituu edelleen. Ju- 
nat tulevat pysähtymään. Raaka-aineen ja hiilen tuonti sei- 
sahtuu. - Aavistamattoman laaja romahdus ja nälkä odotta- 
vat ovella. Maa näkee puutetta tavarasta, elintarpeista, työ- 
voimasta, vaikka riittävästi viljaa ja raaka-aineita on ole- 
massa. Ja tällaisessa maassa syntyi sellaisella kriitillisellä 
hetkellä joukkotyöttömyys.” 


Anastaessaan itselleen vallan ottivat kommunistit vastaan maa- 
ilman suurimman konkurssipesän . . 


2. Vallankumouksellisia taloussuunnitelmia. 


Venäjän talouden hidasta jälleenrakennusta kommunismin lipun 
alla arvosteltaessa pannaan -länsimaissa mielellään yhtäläisyys- 
merkki bolshevikivallan ja tuon suunnattoman romahduksen välille, 
kuin olisi jälkimmäinen edellisen seuraus. Todellisuus olikin siis 
romahdus ennen bolshevismia. Se oli nykyaikaisen sodan välttämätön 
seuraus maassa, jonka vhteiskunnallinen rakenne ja teollisuuden 
sekä maatalouden kehitys eivät vähääkään vastanneet sellaisen tais- 
telun korkealle jännitettyjä vaatimuksia. Ja kun tuollaisen jättiläis- 
rakennuksen massa sen perustusten pettäessä kerran on lähtenyt 
liikkeelle, voisi sen luhistumisen estää vain syvälle kansaan juurru- 
tettu kulttuuri järjesielykykyisine voimineen — jotka Venäjältä 
kokonaan puuttuivat. 

Kun n.s. sotakommunismin aikana (1918—21) sekasorto edelleen- 
kin yltyi, tukehduttaen melkein kaiken kansantaloudellisen elämän, 
ei siis sitäkään ilman muuta voida siirtää kommunistisen systeemin 
tilille. Tälläkin oli siinä kyllä painava osansa. Mutta emme saa 
unohtaa kansalaissotaakaan, joka juuri tuona vaikeana aikana yht- 
äkkiä vaati kaikkien voimien uutta mobilisointia luhistuvaa teolli- 
suutta ja liikennelaitosta myöten ja ulkomaista saartoa, joka esti 
niiltä tehokkaan avun. 

Bolshevikihallitus oli valtaan astuessaan kevytmielisesti aliarvioi- 
nut ”yhteiskunnallistuttamisen” vaikeudet. Leninen sanojen mu- 
kaan oli pankkien ja teollisuussyndikaattien sosialisoiminen ”mah- 
dollisimman yksinkertainen asia” ja sotakommunistiset toimenpiteet 
nopein tie sosialistiseen talouteen. Käytäntö kuitenkin opetti aivan 

toista. Kun työläisneuvostot ottivat tehtaissa hallinnon käsiinsä, 
pysähtyi tuotanto jo aivan lyhyessä ajassa. V.1921 saavutti se aal- 
lonpohjan, tehden enää vain 20 % tuotannosta ennen sotaa. Maan- 
viljelyksen ei käynyt sen paremmin. V.1918 annettiin ”perustuslaki 
maasta”, jonka mukaan se oli mahdollisimman tasaisesti jaettava 
kaikkien tarvitsevien kesken. Suurtilat hävisivät nyt melkein täy- 
delleen, mutta yksityisen talonpojan viljelysala ei siitä sanottavasti 
lisääntynyt. Entisten markkinaviljantuottajien tilalle muodostui 
laaja maatalousköyhälistö, joka työvälineiden puutteessa parhaim- 
massa tapauksessa tuotti vain omaksi tarpeekseen. Kolmessa vuo- 
dessa putosi tuotanto 50 % :iin sodanedellisestä. Kansa oli perikadon 
partaälla. 

Jo tänä kommunismin vaikeimpana aikana laati Lenin suunnitel- 
mia maan uudelle teollisuussysteemille. Sotakommunismin viimei- 
senä vuonna hän antoi julkisuuteen ”sähköistämisohjelmansa”, jonka 
mukaan kymmenessä vuodessa oli rakennettava 30 suurta keskus- 
voima-asemaa. Niiden tuli muodostua tukipisteiksi Neuvostoliiton 
teknilliselle jälleenrakennustyölle ja toteuttaa kommunismin unelma 
kapitalististen maiden kehityksen sivuuttamisesta lyhyessä ajassa. 
Harvoin on mitään ohjelmaa niin pilkattu kuin tätä ”sähköunelmaa”. 
Ristiriita olikin suunnaton tuotantovoimien silloisen tason, taloudel- 
listen konjunktuurien ja tuon ohjelman välillä. Mutta nyt kymme- 
nen vuoden kuluttua on meidän tunnustettava, ettei Lenin uneksi- 
nutkaan liian rohkeasti. Kokonainen sarja sähkövoimalaitoksia, ku- 
ten Wolchowstroi Pietarin lähellä, Shatura ja Kashira Moskovan 
luona, Semowshalis Tiflisin, Balachna Nishni-Novgorodin luona, 
Sterowka Donets-altaassa y.m. on astunut neuvostoteollisuuden voi- 
majättiläisten riviin, ja sarja toisia vielä mahtavampia, kuten kuu- 
luisa Dnjeprostroi, Swirstroi ja Bobriki on parhaillaan rakenteilla. 

Kun tammikuun numeroon lainasimme amerikkalaisen Stuart 
Chase'n lausunnon 5-vuotissuunnitelmasta, jossa tämä taloustietei- 
lijä kertoo ”16 henkilön Moskovassa toteuttavan rohkeinta taloudei- 
lista kokeilua, mitä historiassa milloinkaan on tehty” pitäen tätä 
samana kuin jos meitä kehoitettaisiin ”huomenna matkustamaan 
Washingtoniin”, istuutumaan pöydän ääreen ja kynä ja paperi kä- 
dessä määräämään koko Amerikan taloudesta, on siihen huomau- 
tettava, ettei tämä suunnitelma — kuten sähköistämisohjelmakin 
osoittaa — ole mikään hetken päähänpisto eikä 16 Moskovaan saa- 
puneen johtajan byrokraattinen käsky. Me löydämme sen ensim- 
mäiset vielä hämärät piirteet jo sotakommunismin ajoilta, jolloin jo 
joulukuussa 1917 ”Ylin kansantaloudellinen neuvosto? — WSNCH 
— muodostettiin koko kansantalouden johtoa ja uudelleenjärjeste- 

lyä varten. Tämän viraston luominen olikin sitten sotakommunis- 
min sekasortoisten aikojen melkein ainoa ”suunnitelmataloudellinen” 
saavutus. 

Neuvostoliiton taloudellisessa kehityksessä me voimme nykyään 
jo eroittaa sen lopullisen määrän pään, joka ei enää ole vain jonkun 
rikkaalla mielikuvituksella varustetun johtajan unelma tai hallituk- 
sen vihreän pöydän paperisuunnitelma. Se on jo saanut kouraan- 
tuntuvan halimon, jonka yksityiskohdat tosin vielä ovat karkeita 
kuin keskeneräisen kuvanveistoksen, mutta jonka yleismuoto jo ku- 
vastaa luojansa ajatusta ja kykyä. Mennyt 13 vuoden kehityskausi 
-voidaan jakaa johdonmukaisiin jaksoihin joista jokainen on näytel- 
lyt tärkeätä osaa etappina ”sosialistiseen” yhteiskuntaan. Ne eivät 
ehkä vastaa kommunistijohtajien alkuperäisiä suunnitelmia, niin- 
kuin he meille nyt tahtovat uskotella, sillä kehitys on ollut kaikkea 
tietoista ohjausta voimakkaampi, mutta ne ovat aina antaneet poh- 
jan, jolta uusi hyppäys sosialismia kohti on käynyt mahdolliseksi. 

Jo sotakommunismin suuret pettymykset taloudellisen elämän 
luhistumisen muodossa olivat osoittaneet Neuvostoliiton johtajille, 
"mikä ääretön matka heillä oli edessään. He olivat uskoneet voivansa 
siirtää kehityksen ilman muuta kapitalistiselta raiteelta sosialisti- 
selle ja rakentaa uuden yhteiskunnan menneisyydestä mitään välit- 
tämättä. Leivän loppuminen opetti heille nyt, että elämän ensim- 
mäinen ehto oli ”jälleenrakennus”. Se, minkä sota, vallankumous 
ja sotakommunismi olivat hävittäneet, tuo kapitalismin valtava luo- 
mus kaivosten, tehtaiden, rautateiden, liikenteen ja tavaran kaupal- 
lisen kiertokulun muodossa, oli ensin saatava ennalleen, jotta jokai- 
nen kansalainen löytäisi kaiken sekasorron jälkeen uudelleen paik- 
kansa siinä työn systeemissä, jota ilman ei mikään elämä ole mahdol- 
linen. 

Tässä jälleenrakennuksessa voitiin tosin jo osittain viedä läpi so- 
sialistisiakin periaatteita ja luoda perusta kansantalouden sosialisoi- 
miselle. Mutta myös yksityiselle kapitalistiselle yritteliäisyydelle oli, 
varsinkin kaupassa, toistaiseksi myönnettävä laaja hengitysala. Näin 
syntyi ”Uusi talouspolitiikka” (NEP), joka siis on katsottava vain 
väliaikaiseksi kompromissiksi kommunismin jä kapitalismin välillä, 
eikä miksikään lopulliseksi antautumiseksi, jollaisena sitä usein on 
tahdottu pitää. Yhtenä sen pääpiirteenä oli rajojen avaaminen ul- 
komaiselle pääomalle ja kaupankäynnille toimilupasysteemin muo- 
dossa. Neuvostohallitus laski aivan oikein, että kapitalistinen voi- 
tonhimo ei säikkyisi vihollisenkaan avustamista, kun se vain tuottaisi 
hetkenkin etuja. 

Kapitalismin valtaushalun hyvin oivaltaen ei neuvostohallitus 

hetkeksikään tuudittanut itseään sopuisan taloudellisen rauhan unei- 
miin. Uusi talouspolitiikka on vieläkin voimassa, mutta alusta al- 
kaen on se käynyt hellittämätöntä taistelua yksityistä pääomaa ja 
sen muodostumista vastaan. Neuvostoliiton koko kansantalous on 
jakautunut kahteen lohkoon, sosialistiseen ja yksityistaloudelliseen 
”sektoriin”. Edellisen muodostavat sosialisoitu pääoma (tehtaat, 
kaivokset, voimalaitokset), valtion laitokset (liikenne-, postilaitos 
y.m.), monopolisoitu ulkomaankauppa, valtion kontrolloima osuus- 
kunnallinen sisämaan kauppa, kunnallinen talous ja maataloudelliset 
sosialistiset viljelykset (kolhosit ja sovhosit). Jälkimmäinen käsit- 
tää ulkomaiset toimiluvat, vapaat yksityiset teollisuusyritykset 
(enimmäkseen pieniä verstaita), vapaan yksityiskaupan ja yksityi- 
set viljelykset. Tärkeimpänä silmämääränä taloudellisessa jälleen- 
rakennuksessa on hallituksella ollut sosialistisen sektorin hellittä- 
mätön laajentaminen yksityisen kustannuksella, viimemainittua 
liian jyrkillä otteilla kuitenkaan tukahduttamatta. Tätä taistelua 
havainnollistuttavat ehkä parhaiten seuraavat numerot: 


1924—25  1927—28 
Sosialistisen sektorin nettotuotannon osuus 


KOKOIKANSAIIU SIUUOON.. ....!-o erota Ta 0070. etä 40,8 51,0 
Sosialistisen sektorin peruspääoman osuus 

KOKONDEKUSPAÄPINAAN. jana si01000 soassa 50,2 52,8 
Sosialistisen sektorin osuus koko tavaran- 

NSA KAS taata e kak Ja kaks make ajaa ea 72,6 86,1 


Kuten näemme, on yksityisellä sektorilla vielä valtava osuus Neu- 
vostoliiton taloudellisessa elämässä. Mutta vuosi vuodelta se saa yhä 
enemmän väistyä sosialistisen tieltä. 

”Ylimmän kansantaloudellisen neuvoston” rinnalle muodosti neu- 
vostohallitus jo sotakommunismin loppuaikoina v. 1921 ”Valtion 
suunnitelmakomissioonin” (Gosplan) taloudellista jälleenrakennusta 
varten. Sen tehtäväksi tuli laatia yksityiskohtaiset suunnitelmat 
taloudellisen elämän eri haarojen kehittämiseksi, jättäen edellämai- 
nitulle neuvostolle kaiken käytettävissä olevan taloudellisen ja tek- 
nillisen henkilökunnan järjestelyn ja sosialistisen sektorin organi- 
soinnin Gosplanin suunnitelmien mukaisesti. 

Taloudellisen luhistumisen vyöryä ei uusi talouspolitiikkakan he- 
villä pystynyt seisauttamaan. Keväästä 1921 syksyyn 1923 jatkui 
täydellistä sekasortoa. Hirvittävät katovuodet vuosina 1920 ja var- 
sinkin 1921 pilkkasivat kaikkia yrityksiä järjestetyn elämän palaut- 
tamiseen. Vasta vuoden 1922 hyvä sato tasoitti niiden vaikutusta 
ja seuraavana vuonna voitiin toisenkin riittävän sadon turvissa jo 

ajatella vaurioiden korjaustakin. V. 1924 oli tosin taas huono vil- 
javuosi Siperiaa lukuunottamatta, jonka varastot vain hitaasti saa- 
puivat markkinoille, mutta 1925 saatiin erinomainen sato ja sen mu- 
kana nousi neuvostohallituksen rohkeuskin. Ajanjakso syksystä 
syksyyn 1923—26 muodostui hedelmällisen jälleenrakennuksen 
ajaksi. Virallisen tilaston mukaan saavutti kansantalouden brutto- 
tuotanto sen lopulla sodanedellisen tason: 


Bruttotuotanto miljardeissa ruplissa hintoihin ennen 
sotaa: 


Koko Tehdas- 
teollisuus: teollisuus: Maatalous: Yhteensä: 


JOS Kane tri Leo ptakkäiii 8,43 6,39 11,61 20,04 
JOIIA mit snä mikns 8,43 6,43 11,36 19,79 
OTL kaa tsvä osak Sa Ts 8,66 7,06 11,75 20,41 
10 an OTT 9,22 7,42 11,50 20,72 
LIN Ticketiko nsa 1» hd Paye 6,38 4,78 10,72 17,10 
TNS mn makaa 3,66 2,16 10,62 14,28 
INO sista Taku 1,95 0,95 8,86 10,81 
JOT aa mätiä «355 oe 1,72 0,82 8,00 9,72 
1920—21 00 ee 1 2608 1,08 7,42 9,50 
1921—22. uus onn 2,54 1,44 6,31 8,85 
1922—23 «asenaan 3,53 2,13 8,54 11,87 
1928—24. ....00nn 4,05 2,59 9,28 13,33 
1924—25 «naan 5,65 3,96 9,75 15,40 
1925—26 issssen 7,58 5,72 11,76 19,34 
1926—27:. aasin masi 8,76 6,72 12,37 21,13 


Viimemainittuna kolmivuotisjaksona rohkeni neuvostohallitus 
vihdoin ajatella pitemmällekin kantavia taloudellisia suunnitelmia. 
Jälleenrakennuksen päätyttyä oli purjehdittava tuntemattomille ve- 
sille vielä kaukaista sosialistisen yhteiskunnan päämäärää kohti. Sen 
taloudellinen kehittäminen vaati varmaa ohjelmaa. Näihin aikoihin 
lankeavat ensimmäiset työt 5-vuotissuunnitelman laatimiseksi Neu- 
vostoliiton koko taloudelliselle elämälle. Sen lähtökohtana olivat osa- 
suunnitelmat polttoaine-, elintarve-, rautatie-, viljelys-, viljanhan- 
kinta- ja menoarvio-ohjelmille ensin yhtä vuotta varten ja sen jäl- 
keen kun ne olivat osoittautuneet kestäviksi, useammalle vuodelle. 
Suuret käytännölliset työt oli ennen tätä uudisrakennuskautta vietävä 
päätökseen : raskaan teollisuuden ja liikenteen entiselleen saattami- 
nen loi pohjan teolliselle kehitykselle yli ennen sotaa vallinneen ta- 
son, valuutta vakautettiin v. 1924 ja laaja osuuskuntaverkko tava- 
ran sosialistista jakelua varten jännitettiin yli koko valtakunnan. 

Ensimmäinen täydellinen taloussuunnitelma laadittiin vuodelle 
1925—26 n.s. kontrollinumeroiden muodossa, jotka sen jälkeen ovat 
näytelleet Neuvostoliiton suunnitelmataloudessa vuosi vuodelta tär- 
keämpää osaa. Niihin sisältyy nyttemmin sen koko uudisrakennus- 
ohjelma ja niiden avulla annetaan aina yhdeksi vuodeksi eteenpäin 
valtionteollisuudelle määrätyt tehtävät eri tuotantohaarojen kehittä- 
miseksi, arvioidaan maatalouden eri tuotteiden mahdollinen sato ja 
annetaan sen mukaisesti valtion laitoksille ja osuuskunnille kiinteät 
tehtävät viljatuotteiden ja maataloudellisten raaka-aineiden hank- 
kimiseksi, laaditaan suunnitelmat maatalouden viljelysalan laajenta- 
misesta sekä sadon kohottamisesta huomioonottaen sen varustuksen 
koneilla ja väkilannalla, määrätään teollisuuden ja maatalouden koko 
hintapolitiikka, tuonnin ja viennin laajuus, työläisten ja virkailijain 
palkkataso, valtion tulo- ja menoarvio, paperirahan emissioonin ylin 
raja, valtionteollisuuden, liikenteen ja pankkien tulot, valuuttapoli- 
tiikka ja vihdoin teollisuuden, liikennelaitosten, maatalouden, asu- 
musrakennusten ja kunnanhallinnon seuraavan vuoden pääomasijoi- 
tusten laajuus. Mutta tämä ei riitä. Kontrollinumerot antavat 
myös vastauksen poliittiseen kysymykseen sosialistisen ja yksityisen 
sektorin tulevasta kehityksestä. Tulevaisuuden suunnittelu nojautuu 
nykyhetken ja menneen ajan perinpohjaiseen tutkimukseen. Kont- 
rollinumeroiden kirja muodostaa siis tavallaan kansantaloudellisen 
tietosanakirjan, jonka ainehisto vuosittain uudistetaan. 

Tämän ”suunnitelmatalouden” asettaa kommunismi ”anarkisti- 
sen kapitalistisen tuotannon” vastakohdaksi, joka viimemainittu sen 
käsityksen mukaan työskentelee vain hetkellisten konjunktuurien 
perusteella, saaden aikaan eri yrittelijäryhmien keskinäisellä kilpai- 
lulla markkinoista vain liikatuotantoa, työttömyyttä ja sekasortoa. 
Kontrollinumerot ovat neuvostohallituksen suurin ylpeys ja arvossa- 
pidetyt kapitalistiset taloustieteilijätkin myöntävät, että niissä on 
järkeä. - Menemättä yhtä pitkälle kuin professori Raymond T. Bye, 
joka asettaa itselleen kysymyksen, ”eikö kapitalismi voi löytää tietä 
näiden menetelmien sijoittamiseksi omaan järjestelmäänsä”, voidaan 
niistä varmaankin ottaa oppia. 

Vielä vuosina 1925—26 ja 1926—27 olivat kontrollinumerot vain 
yleisiä kansantaloudellisia orientoimistaulukoita, jotka hallitus mah- 
dollisessa määrässä otti huomioon. Vasta v. 1927—28, jälleenraken- 
nuskauden päättymisvuotena, muodostuivat ne perustaksi maan koko 
taloudelliselle rakennustyölle. Seuraava vuosi lujitti niiden asemaa 
edelleenkin täydellisen 5-vuotissuunnitelman ensimmäisen rakennus- 
vuoden ohjelmana. Ne antoivat kansalle kiinteän lupauksen piakkoin 
koittavasta kultaisesta ajasta, näyttäen sille taulukoilla, numeroilla 

ja käyrillä ne portaat, joita myöten Neuvostoliitto nyt olisi kiipeävä 
kapitalistimaiden ohi taloudellisen kukoistuksen ja hyvinvoinnin 
huipuille. Suunnitelmanmukainen, ennenkuulumattoman mahtava 
propaganda ”pjatiletkan” hyväksi maan kaikissa äärissä teki sen 
kansanomaiseksi ja lujitti siten myös hallituksen asemaa enemmän 
kuin mikään muu käytännöllinen toimenpide. Nyt huutaa se meitä 
vastaan jokaisen kaupungin jokaiselta kadulta päivällä plakaattien 
ja yöllä valaistujen reklaamitaulujen muodossa (katso kuvaa). Se 
tuikkii majakkana talojen katoilta ja puhuu päivittäin radiossa. Tä- 
ten se isketään niin syvälle kansan sieluun, ettei se sieltä enää mil- 
lään mahdilla voi väistyä. 

Mutta tämäkään ei riitä. Kontrollinumerot laaditaan vaihtoeh- 
toisesti kahdella ohjelmalla, jotka esittävät minimi- ja maksimisaa- 
vutusta. Jo vuosi sitten huomattiin, että maksimiohjelmia ei ainoas- 
taan voitu toteuttaa, vaan että ne määrätyillä aloilla vielä voitiin 
ylittääkin. Neuvostohallitus, joka täysin ymmärtää joukkosugges- 
tion merkityksen ja mestarillisesti hallitsee sen tekniikkaakin, heitti 
nyt massojen keskelle uuden iskulauseen: 5-vuotissuunnitelma nel- 
jässä vuodessa”, joka aikaisemman valmistelun pohjalla otettiin vas- 
taan innostuksella. Se muodostaa nyttemmin vipuvarren, jonka avulla 
hallituksen käsi ulottuu koneiden ääressä hikoileviin työläisiin, ajaen 
heitä yhä korkeampiin saavutuksiin. 

Nykyistä työtahtia Neuvostoliitossa arvosteltaessa on otettava 
huomioon vielä eräs seikka. Maassa, jossa koneita aikaisemmin vain 
vähän tunnettiin, herättää niiden ilmestyminen näyttämölle ihastusta 
ja luottamusta tulevaisuuteen. Kansa ei pysty laskemaan, montako 
autoa ja traktoria, hevosvoimaa ja kilovattia on tarpeen tuon ääret- 
tömän maan koneellistuttamiseksi. Sille riittää, että niitä ei ennen 
ollut, mutta nyt on, ja se on valmis ponnistamaan voimansa viimei- 
seen, tämän lupauksen ilmeisen täyttymisen edessä, kultaisen ajan 
jouduttamiseksi. 

Viisivuotissuunnitelman 'kansantaloudellisen sisällön voisimme 
lyhyimmin esittää seuraavilla numeroilla. Neuvostohallitus laskee 
Neuvostoliiton koko kansallistulon k.o. aikana (1928/29—1933) nou- 
sevan 175,2. miljardiin ruplaan. Tästä summasta käytetään suunni- 
telman bruttosijoituksiin 74,2 miljardia. Kun siitä menee kuoletuk- 
siin y.m. ylläpitomenoihin 20,7 miljardia, jää käytettäväksi puhtaa- 
seen uudisrakennustoimintaan 53,5 miljardia ruplaa eli 30,5 % koko 
kansallistulosta. Kuluneen kahden vuoden aikana saatujen kokemus- 
ten perusteella on tätä summaa katsottu voitavan korottaa vielä 4,1 
miljardilla ruplalla, joten suhde muuttuu ohjelmalle vielä edullisem- 
maksikin. 

Allaoleva kaavio osoittaa, miten tämä suunnaton rahaerä 5-vuotis- 
kautena tulee lisäämään Neuvostoliiton tuotannollisiin laitoksiin kiin- 
nitettyä pääomaa kokonaisuudessaan ja sähköistämisen, rautateiden, 
teollisuuden ja maatalouden pääomia erikseen. Sähkövoimalaitosten 
peruspääoman kasvu tulee olemaan yli viidenkertainen ja teollisuu- 
den kolmenkertainen: 


Hori 10 
1927.28 Daa 


1927.28] 


v n 174100 Tn ERU [KK 
192728 
(| 
KOXO PAAOMA = OJA ms MMM = 1213) 


v kasvu N-liitossa 1928/33 


Miljardeissa = ruplissa v 1925/26 — hintojen 
mukaan. 


Rikkaimmat, hyvinvoinnissa elävät kansat säästävät tuloistaan 
noin 10 %, parhaimmassa tapauksessa 15 %. Miten voi siis ryysyi- 
nen, nälkää näkevä Venäjä säästää yli 30 %? — Gosplanin puheen- 
johtaja Krishanowski on laskenut, että vailankumous:on vapauttanut 
300 miljoonaa hypoteekkikorkoja, jotka talonpojilta nyt vuosittain 
säästyvät, 600 miljoonaa, jotka tuottamaton yläluokka ennen kulutti, 
500 miljoonaa mitättömiksi julistettuja sotavelkojen korkoja ja 500 
milj. säästöä puolustuslaitoksen järjestelystä ilman lahjussysteemiä, 
siis yhteensä vain 2 miljardia vuodessa. Mutta rahoitussuunnitelma 
käsitti jo v. 1928/29 yli 13 miljardia ja sen käyrä nousee vuosittain! 

Vasta suunnitelman yksityiskohtainen tarkastelu paljastaa meille 
tämän ennätyksellisen ”rikastumisjärjestelmän” salaisuudet. 

VAPAITA LAUSUNTOJA. 


Laillisuus voittoon. 


Pääministeri P. E. Svinhufvudin valitseminen tasavallan presi- 
dentiksi on uusi voitto siinä oikeustaistelussa, jota Lapuan liike on 
käynyt kommunistien laittomia etuoikeuksia vastaan. Me nimittäin 
tiedämme, että tasavaltamme uusi presidentti on niin jyrkkä lailli- 
suuden mies, että hän kaikista puoluejuonitteluista huolimatta on 
kunnioittanut Korkeimman oikeutemme vuonna 1925 antamaa rat- 
kaisua, jolla kommunistien toiminta on aikoinaan julistettu rikolli- 
seksi. Tästä presidentti Svinhufvudin lainkuuliaisuudesta me 
näimme esimerkin jo viime kesänä, kun hän pääministerinä uskalsi 
määrätä pidätettäviksi eduskunnan kommunistisen ryhmän jäsenet 
näiden ystävien röyhkeistä parjauksista välittämättä. Jo kesällä oli 
meillä näet lain vääristelijöitä, jotka väittivät tätä kommunisti- 
edustajien pidättämistä laittomaksi. Kun sittemmin Turun hovi- 
oikeus piti samat kommunistiedustajat vangittuina ja lainvoiman” 
saavuttaneessa päätöksessään lausui, että mainitut kommunistit ovat 
juuri toiminnallaan eduskunnassa jo pitkät ajat valmistelleet valtio- 
petosta, niin paljastuivat mainitut kommunistiystävien väitteet sel- 
västi parjauksiksi. Todellisuudessa olikin kommunistiedustajien pi- 
dättäminen taistelua lainalaisen kansanvaltamme puolesta ennen 
vallinnutta laittomuuden tilaa vastaan. 

Tässä yhteydessä on paikallaan myöskin muistaa sitä miestä, joka 
vapaussotamme jälkeen ensimmäisenä uskalsi ryhtyä taisteluun lain- 
alaisen kansanvaltamme puolesta kommunistiedustajien rikollisia 
puuhia vastaan. Tarkoitamme nykyistä Rajajoen tuomiokunnan 
tuomaria Otto Äkessonia, joka hoitaessaan väliaikaisesti maalaisliit- 
tolaisen hallituksen sisäasiainministerin tointa vuonna 1923 vangitsi 
kaikki silloiset kommunistiset kansanedustajat. Tämä tuomari Äkes- 
sonin oikeusjärjestystämme ja lainalaista kansanvaltaamme tur- 
vaava teko sai myöskin osakseen paljon parjausta kommunistiystä- 
vien taholta, mutta johti sitten lopulta yllämainittuun Korkeimman 
oikeuden päätökseen, jolla kommunistien toiminta julistettiin rikolli- 
seksi. Kun silloinen tasavallan presidentti harhaantuneen laillisuu- 
den ja kansanvallan esitaistelijana kuitenkin vuonna 1924 hajoitti 
valtiopäivät ja antoi siten kommunisteille tilaisuuden valita uudel- 
leen miehensä eduskuntaan, saivat kommunistit jatkaa rikollista val- 
tiopetoksen valmisteluaan valtiopäivillä aina siihen asti, kunnes 
Lapuan liike ja pääministeri Svinhufvud viime kesänä luovuttivat 


96 VALKOINEN VARTIO N:o 2. 


nämä kommunistit oikeusviranomaisten käsiin. Ilman tuomari 
Äkessonin jo vuosia takaperin tekemää alotetta olisi Lapuan liikkeen 
ja pääministeri Svinhufvudin viimekesäinen työ oikeusjärjestyk- 
semme ja lainalaisen kansanvaltamme puolesta kuitenkin kohdannut 
vielä paljon jyrkempää vastarintaa, kuin se nyt kohtasi. Näissä 
oloissa tuntuu siltä, että olisi maallemme onneksi, jos maalaisliiton 
parhaasta pojasta tuomari Otto Äkessonista tulisi valtioneuvostomme 
pääministeri, kun tasavaltamme presidenttinä on Pekka Svinhufvud, 
koska silloin tietäisimme, että laki ja oikeus ovat maassa turvatut. 

N euvostoliitto aikoo mahdollisimman lyhyessä ajassa saavuttaa 
ja sitten sivuuttaa kapitalismin ensimmäisetkin maat. — Sen 5-vuo- 
tissuunnitelman ankara todellisuus on mahdollisimman lyhyessä 
ajassa saatava koko kansamme henkiseksi yhteisomaisuudeksi, jotta 
me tarkoituksenmukaisilla keinoilla voisimme varustautua sen uhkaa- 
vaa taloudellista vaaraa vastaan. 

VALKOINEN VARTIO on maamme ainoa lehti, joka kertoo täy- 
den totuuden Neuvostoliitosta. Levittämällä VALKOISTA VAR- 
TIOTA Te palvelette isänmaata! 

On suloinen tunne 


kun tietää olevansa kiireestä kantapäähän siististi ja aistik- 
kaasti puettuna. Vaatevarastoanne täydentäessänne ostakaa siis 


S. O. K:n 


TRIKOOTEHTAAN JA NEULOMON 


TYYLIKKÄITÄ JA ENSILUOKKAISIA VALMISTEITA 
SUOSITTELEMME 
Naisille: siroja päivä- ja yöpaitoja, kauniita liivialusha- 
meita ja housuja, hienoja sukkia, tyylikkäitä aamutakkeja ja 
esiliinoja vahvoja villatakkeja y. m. 
Miehille: valkoisia ja värillisiä päiväpaitoja, mukavia ja 
kestäviä alushousuja, komeita yöpukuja, sukkia, kauluksia, 
kalvosimia, kravattinauhoja y.m. 


Lapsille: siroja esiliinoja, leikkipukuja y.m. 
Näitä valmisteita myydään 
kaikissa S. O. K:n jäsenosuuskaupoissa. 


SORNAISTEN PUUTAVARA Oy. 


HELSINKI .. Aleksis Kivenkatu 13-15 


PUHELIMET: Täydellinen rakennus- ja huonekalu- 
Johtajat .. 72 427 


kontoi. 120 = puuseppätehdas 

Lautatarha 72475 

Työnjohtajat jälkeen 
klo 16 72155 Toimitus täsmällinen ja nopea 


Lautatarha maan monipuolisin. 

Kirjapaino-Oy. 

kaikkia painatustöitä huo- 
lellisesti ja ajanmukaisesti 

MIKÄ ON SUOMEN 
SOSIALIDEMOKRAATTISEN PUOLUEEN 


SOTILASOHJELMA? 


Hankkikaa itsellenne ja lukekaa tämänniminen Lauri Pihkalan asi- 
allinen ja iskevä tilitys sosialidemokraattisen puolueemme viralli- 
sesta n.s. sotilasohjelmasta, jonka oikea nimitys on: 


Maankavallusohjelma 


Tähän ohjelmaan tutustuttuaan ei yksikään isänmaallinen kansalai- 
nen enää jää epätietoiseksi siitä, missä kavalin vihollisemme 
seisoo ja minne päin rintamamme siis on käännettävä. 

WE ANKAKSE 


Valkoinen lukija? Lue tämä asia- 
kirja, vaikka se onkin niin kaikin puolin 
ikävä, äläkä hävitä sitä! Siitä voi syn- 
tyä vielä paljon väittelyä ystävien ja ky- 
länmiesten kesken, joille on tarvittaessa 
kyettävä näyttämään mustaa valkoisella 
ennenkuin he uskovat, mihin sosialide- 
mokraatit sotalaitosasiassa todella pyrki- 
vät. Tätä asiaa ei hellitetä päiväjärjes- 
tyksestä ennenkuin jokainen valkoinen 
on selvillä sosialistien siinä harjoittamasta 
maanpetoksellisesta pelistä. 

Kirjapaino-Oy. Taito. 


